
[bookmark: _Toc150857091]Formål med særlig arbejdsbeskrivelse
Den særlige arbejdsbeskrivelse (SAB) er en detaljeret beskrivelse af Region Nordjyllands krav til kvaliteten og omfanget ved gennemførelse af indledende undersøgelser i Region Nordjylland. 
Rådgiveren er forpligtet til at følge de retningslinjer samt overholde de krav, herunder kvalitetskrav, der fremgår af SAB.

SAB, indgår som bilag A til Rammeaftalen.
 	
Skabeloner og retningslinjer for det materiale, der skal udarbejdes for Region Nordjylland, såsom rapporter, interviewskema osv., skal efter indgåelsen af rammeaftalen findes i Regionens kvalitetshåndbog. Skabelonerne kan løbende blive opdateret med mindre rettelser og præciseringer. Efter aftaleindgåelse skal Rådgiver anvende de opdaterede skabeloner og retningslinjer, der er i Jordforureningsgruppens kvalitetshåndbog: www.rn.dk/Regional-Udvikling/Jordforurening/Kvalitetshaandbog. Mindre ændringer i skabelonerne og retningslinjerne vil ikke få betydning for omfanget og beskaffenheden af de tildelte opgaver. 

Når der i det følgende i SAB henvises til ”dok.nr: xx-xx-xx” henvises der i udbudsfasen til dokument nr. 12, som indeholder de i nedenstående listede kvalitetshåndbogsdokumenter. 

Når der er indgået rammeaftaler med de vindende tilbudsgivere, vil dokumenterne kunne findes i kvalitetshåndbogen.





	Dokumentnummer
	Titel på dokument

	Kortlægning

	04-50-01
	Region Nordjyllands brancheliste til V1-kortlægning

	04-50-26
	Besigtigelsesskema med retningslinjer for udfyldelse

	04-50-27
	Kvitteringsseddel for besigtigelse 

	04-50-33
	Interviewskema med retningslinjer for udfyldelse

	Indledende undersøgelser

	04-53-08
	Vejledning til brug af BiD på en telefon eller tablet – Region Nordjylland

	04-53-09
	Brugervejledning til BiD på en computer

	04-53-10
	Vejledning i installering af BiD-appen på iPhone

	04-53-11
	Vejledning af installering af BiD-appen på Android-mobil

	04-53-26
	Bemyndigelse af Rådgiver i konkrete sager

	04-53-27
	Kvitteringsseddel for indledende undersøgelser

	04-53-35
	PFAS-branche og aktivitetstype totalliste april 2022

	04-53-37
	Teknisk Rapport 

	04-53-36
	Grundejerrapport

	04-53-42
	Instruks for udførelse af boringer på indledende undersøgelser

	04-53-43
	Instruks for sløjfning af boringer på indledende undersøgelser

	04-53-44
	Instruks for sortering, scanning og aflevering af arkivmateriale

	04-53-45
	Retningslinjer for søgning i e-arkivet

	04-53-46
	Instruks for indmåling af boringer og prøvetagningspunkter

	04-56-01
	Aftalegrundlag for rådgivningsaftaler med Region Nordjylland

	Overfladevand

	04-64-07
	Metodebeskrivelse – Vandføringsmålinger i vandløb

	04-64-08
	Metodebeskrivelse – Vandprøvetagning i vandløb

	04-64-09
	Metodebeskriveles - Vandprøvetagning i søer-fjord-kyst

	04-64-10
	Metodebeskrivelse – Sedimentprøvetagning i søer-fjord-kyst

	04-64-11
	Metodebeskrivelse – Sedimentprøvetagning i vandløb

	04-64-12
	Metodebeskrivelse – Besigtigelse af overfladevand



Sagsstyrings- og økonomiskema fremsendes til rådgiver ved opgavens start.



[bookmark: _Toc150857092] Bæredygtighed
Den udbudte opgave vedrører udførelse af indledende forureningsundersøgelser i henhold til jordforureningsloven. Undersøgelser der i deres natur er med til at fremme FN´s verdensmål 3 (sundhed og trivsel) og verdensmål 6 (rent vand og sanitet).

Region Nordjylland har desuden i sin Strategi 2023 en målsætning om, at regionen skal være Danmarks grønneste region. Nordjyderne skal opleve, at de bor i en region, der tager klima og miljø alvorligt. 

Region Nordjylland ønsker gennem bæredygtige indkøb at være med til at bidrage positivt til en bæredygtig udvikling. Regionen ønsker at påvirke markedet, således at der skabes grobund for udvikling af nye og mere bæredygtige varer og ydelser.

For at understøtte strategien yderligere er det en målsætning, at indtænke og fremme klimaet og miljøet mest muligt i udbudsprocessen og udførelsen af de konkrete opgaver på den udbudte rammeaftale.

De klima- og miljøområder som der vurderes at have den største indvirkning på miljøet, og dermed har været fokus på regionen kravspecifikationer i dette udbud er transport, planlægning, materialeforbrug og minimering af spild/genanvendelse.

For at fremme mere bæredygtige undersøgelser vil regionen i løbet af rammeaftalen afsætte midler til at undersøge mere bæredygtige metoder. I løbet af rammeaftalen vil rådgiverne kunne foreslå projekter til at fremme bæredygtigheden på rammeaftalen. Hvis regionen vælger at arbejde videre med projekterne, honoreres de som udgangspunkt efter posterne i tilbudslisten. 

Tiltag til at mindske undersøgelsernes negative miljøeffekter må dog aldrig ske på bekostning af kvaliteten af undersøgelserne og undersøgelsernes miljømæssige formål.
[bookmark: _Toc150857093] Formål med opgaven
Formålet med jordforureningsloven er at forebygge, fjerne eller begrænse jordforurening og forhindre eller forebygge skadelige virkninger fra jordforurening på grundvand, overfladevand, menneskers sundhed og miljøet i øvrigt.

Regionen skal i henhold til jordforureningsloven undersøge arealer med offentlig indsats og kortlægge dem på vidensniveau 2 (herefter V2-kortlægning), hvis der på arealet er en jord- og/eller en grundvandsforurening af en sådan art og koncentration, at forureningen kan have skadelig virkning på mennesker og miljø.

Regionen udfører udover de prioriterede indledende undersøgelser desuden indledende undersøgelser på baggrund af ansøgninger fra ejere af grunde med boliger, der er kortlagt på vidensniveau 1. Disse undersøgelser skal foretages indenfor 1 år efter ansøgningen herom, såkaldte 1-årsundersøgelser.

Den udbudte opgave med indledende undersøgelser omfatter den nødvendige rådgivning og bistand i forbindelse med gennemførelse af undersøgelserne. Opgaven beskrives i det følgende.
[bookmark: _Toc150857094] Generelt om opgaven
Regionen tildeler opgaver jævnfør fordelingsnøglen beskrevet i rammeaftalens afsnit 5 og 6. 

[bookmark: OLE_LINK1][bookmark: OLE_LINK2]Så vidt muligt vil undersøgelserne være geografisk relateret, f.eks. ligge i samme kommuner. Rådgiver skal dog forvente at arbejde i flere kommuner samtidig. Ligeledes skal Rådgiver kunne tåle geografisk blandede pakker, f.eks. som følge af spredte ansøgninger om 1-årsundersøgelser på boliggrunde efter jordforureningslovens § 7 stk. 3, tema-pakker såsom branche-pakker, specifikke indsatsområde-pakker samt pakker opbygget med udgangspunkt i andre fremtidige planlægnings- og undersøgelsesstrategier.

De berørte grundejere orienteres ved brev af Regionen ved opgavens opstart samt om Regionens afgørelse efter jordforureningsloven efter endt undersøgelse. Region Nordjylland forestår alt myndighedsrelateret korrespondance eksempelvis myndighedsbreve, orienteringsbreve og undersøgelsesresultater.

Rådgiver skal notere og aktivt agere (f.eks. med et telefonopkald til Regionen), hvis Rådgiver under arbejdet konstaterer uforudsete ting, såsom at en tank er placeret et andet sted end først antaget, konstatering eller mistanke om forurening, boringer der må flyttes eller opgives eller andre relevante observationer m.v.

Regionen ønsker, at de indledende undersøgelser udføres mest bæredygtigt. Rådgiver opfordres derfor til at udføre arbejdet så bæredygtigt som overhovedet muligt. Regionen opfordrer ligeledes Rådgiver til at kontakte Regionen, hvis Rådgiver bliver opmærksom på forhold, hvor bæredygtigheden kan forbedres.
[bookmark: _Toc411583422][bookmark: _Toc150857095] Kvalitetssikring
Rådgiver er ansvarlig for at sikre kvaliteten i det udførte arbejde, som Rådgiver fremsender til Regionen.

Rådgiver udpeger én projektleder pr. undersøgelsespakke, som er ansvarlig for økonomi, kommunikation med Regionens sagsbehandler mv. Ved opstart af en undersøgelsespakke meddeler Rådgiver, hvem som er projektleder på tildelte undersøgelsespakker.

Rådgiver udpeger én projektleder pr. undersøgelsespakke, som er ansvarlig for kvalitetssikring. Ved opstart af en undersøgelsespakke meddeler Rådgiver, hvem som er ansvarlig for kvalitetssikring på tildelt undersøgelsespakke.

Rådgiveren er bekendt med, at de rådgiverydelser, der er omfattet af rammeaftalen, skal udføres for Regionen som en del af Regionens myndighedsforpligtelser, og at resultatet af de udførte ydelser kan have indgribende betydning for borgere og virksomheder. Rådgiveren er således også indforstået med, at ydelserne til enhver tid skal udføres med den præcision og omhu, der er påkrævet i henhold til lovgivningen og god rådgivningsskik til sikring af nøjagtigheden og kvaliteten af de udførte ydelser.    

Hvis Regionen vurderer, at Rådgiverens kvalitetssikring er utilstrækkelig, vil Regionen pålægge Rådgiver at rette op på fejl og mangler i det udarbejdede materiale / udførte arbejde, jf. rammeaftalens afsnit 9. Udbedring af fejl og mangler og optimering af kvalitetssikringsarbejdet honoreres ikke og giver ikke Rådgiver ret til forlængelse af afleveringsfrister.

[bookmark: _Toc411583423][bookmark: _Toc150857096]Indledende undersøgelser i Region Nordjylland
[bookmark: _Toc150857097] Opgaven
Rådgiver skal tilvejebringe dokumentation for, om og i hvilket omfang de virksomheder og/eller aktiviteter der er og/eller har været på lokaliteten, har givet anledning til forurening af jord, grundvand eller poreluft. Alle aktiviteter og alle potentielle forureningskilder skal være inkluderet i dokumentationsgrundlaget. De udbudte opgaver vedrører på lokalitetsnivaeu overordnet set:

Udarbejdelse af fyldestgørende historisk redegørelse. Hvis der ved opgavens start allerede foreligger en historisk redegørelse, så skal Rådgiver gennemgå historikken med tilhørende baggrundsmateriale. Historikken opdateres i forhold til evt. mangler
Udarbejdelse af oplæg til indledende undersøgelse samt udarbejdelse af en indledende konceptuel model
Udførelse af indledende undersøgelse for at belyse forureningssituationen ved alle relevante forureningskilder i forhold til regionens indsats
Afrapportering af undersøgelsesresultater, herunder udarbejdelse af en indledende risikovurdering, indlæsning af data i GeoGIS, VanDa mv,
Afrapportering af sløjfning af boringer

Afrapporteringen af den historiske redegørelse, undersøgelsesresultaterne og den indledende risikovurdering skal danne grundlag for:
Regionens vurdering af ejendommens fremtidige kortlægningsmæssige status (V2-kortlagt, udgået af kortlægningen, fortsat V1 kortlagt eller en kombination heraf)
Regionens vurdering af indsats efter indledende undersøgelse, se nedenstående
Regionens vurdering af, om Regionen skal yde rådgivning på forurenede ejendomme med meget følsom anvendelse
Regionens nuancering af kortlægningen (nuancering på F0, F1 og F2) ved V2-kortlægning af boliggrunde
At de respektive kommuner kan vurdere påbudsmulighederne ved påvist(e) forurening(er)
Regionens eventuelle orientering af vandværker om påviste grundvandsforureninger i indvindingsoplandet
Regionens prioritering af lokaliteter til udvidet undersøgelse og/eller afværgeforanstaltninger

De udvidede undersøgelser og afværgeprojekter er ikke en del af denne aftale.

Rådgiver skal udelukkende undersøge lokaliteter, som er omfattet af den offentlige indsats dvs.: 
Lokaliteten anvendes til meget følsom anvendelse (bolig, børneinstitution og offentlig legeplads e.l.)
og/eller 
Lokaliteten ligger i et område med særlige drikkevandsinteresser og/eller i indvindingsopland for et alment vandforsyningsanlæg
og/eller
Lokaliteten er omfattet af indsats over for overfladevand og natur

Rådgiver er efter tildeling af pakkerne ansvarlig for at undersøge, om de udvalgte lokaliteter fortsat er omfattet af den offentlige indsats. Rådgiver skal hurtigst muligt kontakte Regionen, hvis dette ikke længere er tilfældet. 

[bookmark: _Ref126925572][bookmark: _Ref126925517]Figur 2.1 Pakke- og sagsforløb



[bookmark: _Toc150857098] Opstart af opgaven
De indledende undersøgelser tildeles Rådgiver i pakker. Regionen tildeler hver pakke et unikt pakkenummer. I Figur 2.1 "Pakke- og sagsforløb” fremgår pakke- og sagsforløb fra start til afslut opsat i et flowdiagram. I flowdiagrammet er de opgaver, som Rådgiver skal udføre, beskrevet i de røde bokse.

Forud for hver pakkes opstart udleverer Regionen en lokalitetsliste og sagsstyrings- og økonomiskema samt afholder evt. et opstartsmøde med Rådgiver. 

Regionen udarbejder og fremsender orienteringsbreve til ejerne af ejendommene på den udleverede lokalitetsliste samt opdaterer JAR. 

Rådgiver skal altid ved opstart af en pakke indhente matrikelkort, bygningstema, målebordsblade, nyere og historiske flyfotos samt kort. Oplysningerne kan hentes fra Styrelsen for Dataforsyningen og Infrastuktur’s hjemmeside Sdfi.dk, under Datadistribution/Dataforsyningen og/eller datafordeler.

Rådgiver skal hente GIS-tema med områder med særlige drikkevandsinteresser (OSD) på Miljøportalen www.miljoeportal.dk. 

Regionen udleverer tema med indvindingsoplande til almene vandværker samt potentialelinjer. Rådgiver aftaler med Regionen, hvordan temaerne udleveres og i hvilket format.

Rådgiver har ansvaret for at anvende de til en hver tid aktuelle og gældende oplysninger.
[bookmark: _Toc150857099]Adgang til Regionens sagsarkiver og databaser
Rådgiver henter selv de nødvendige udskrifter og oplysninger fra GeoGIS, JAR, ESDH og Regionens andre arkiver.

Der kan i den forbindelse være krav om brugeroprettelse. Dette kræves bl.a. til Regionens ESDH-system og E-arkivet, der er en del af Miljøportalen (www.miljoeportal.dk). Adgang til Regionens ESDH-system sker via en personlig adgang og en arbejdsplads i Regionshuset, der stilles til rådighed for Rådgiver efter forudgående aftale. En personlig adgang til Regionens journalsystem kræver udfyldelse af en tavshedserklæring. Rådgiver må forvente, at der kan gå op til en måned fra ansøgning om adgang, til at Rådgiver er oprettet som bruger i Regionens ESDH. Adgang til E-arkivet kræver oprettelse i Miljøportalen.

Der kræves også brugeroprettelse til Regionens JAR-database og Regionens GeoGIS-Database. Disse brugeroprettelser rekvireres ved henvendelse til Regionen. Læs mere om Regionens IT-løsninger og databaser – samt tildeling af adgang til disse i afsnit 2.12. 
[bookmark: _Toc150857100][bookmark: _Ref150884084] Historisk redegørelse

Den historiske redegørelse skal danne baggrund for udarbejdelsen af et undersøgelsesoplæg og senere det praktiske feltarbejde i forbindelse med den indledende undersøgelse. I enkelte tilfælde afsluttes den indledende undersøgelse på baggrund af den historiske redegørelse, hvis der viser sig ikke at være potentielle forureningskilder, der er relevante i forhold til den offentlige indsats på lokaliteten jf. afsnit 2.1.



Rådgiver skal som udgangspunkt altid udarbejde en historisk redegørelse. Foreligger der en historisk redegørelse fra f.eks. V1-kortlægningstidspunktet, skal Rådgiver supplere denne med nye data frem til d.d. Mangler den tidligere udarbejdede historiske redegørelse oplysninger om f.eks. tidligere anvendelser, brancher, ejerforhold, placering af punktkilder eller fokus på nye stoffer som PFAS eller pesticider osv., skal Rådgiver indarbejde disse i den historiske redegørelse. Foreligger der ikke en historisk redegørelse, skal Rådgiver udarbejde en sådan. Rådgiver skal aflevere den historiske redegørelse til Regionen i rapportskabelonen for ’Teknisk rapport’ (dok.nr: 04-53-37) i forbindelse med undersøgelsesoplægget. I den historiske redegørelse skal der altid være kildehenvisninger til det oprindelige arkiv eller den kilde, hvorfra oplysningerne stammer.

En lokalitet omfatter i udgangspunktet den eller de matrikler, også evt. udstykninger, som udgør det samlede areal for de kortlagte aktiviteter, dog med undtagelse af tjærepladser som defineres pr. adresse.
 
På lokaliteter, hvor det V1-kortlagte areal udgør en del af én eller flere matrikler, så skal den historiske redegørelse omfatte aktiviteter, brancher, ejerforhold, evt. punktkilder mv. for hele matriklen/alle matrikler, selvom kun en del er V1-kortlagt.

På baggrund af den historiske redegørelse kan Regionen beslutte at undersøge evt. potentielle forureningskilder uden for det kortlagte areal.

Den historiske redegørelse skal omfatte alle aktiviteter, der har været på lokaliteten samt omfatte hele tidsperioden fra aktiviteternes start til dags dato. Der kan derfor være behov for supplerende arkivgennemgang samt supplerende besigtigelse og/eller interview. Det er vigtigt, at Rådgiver også har fokus på ’ikke-oplysninger’ som f.eks., at der på en ejendom med autoværksted / tidligere autoværksted ikke har været en smøregrav, at der ikke har været benyttet chlorerede opløsningsmidler til affedtning osv.

Bliver Rådgiver opmærksom på oplysninger om forurenende aktiviteter uden for det V1-kortlagte areal, så skal Rådgiver kontakte Regionen for en vurdering af, om disse aktiviteter skal undersøges. Har aktiviteterne fundet sted på et areal, der omfatter flere ejendomme (adresser), behandles disse som én og samme lokalitet. 

Lokaliteternes arealanvendelse skal, så vidt det er muligt, beskrives tilbage til tidspunktet for første udnyttelse, således at alle relevante forureningskilder beskrives og undersøges.
[bookmark: _Ref8288211][bookmark: _Toc150857101]Arkivgennemgang
Forud for gennemgangen af arkiver skal Rådgiveren kontakte arkiv-ejer med en liste over, hvilke ejendomme Rådgiver ønsker oplysninger om. 

Rådgiver skal i forbindelse med indsamlingen af historisk materiale gennemgå Region Nordjyllands databaser og arkiver. I databaser og arkiver kan der forekomme adresser, der kan være fejlbehæftede pga. ændringer foretaget efter stedfæstelsen og kortlægningen på vidensniveau 1. Rådgiver er ansvarlig for at undersøge, om dette er tilfældet. 

Rådgiver aftaler selv med kommunerne, Region Nordjylland og Miljøstyrelsen Århus, hvordan og hvornår Rådgiver vil foretage arkivgennemgang. Det er Rådgivers ansvar, at alle relevante arkiver gennemgås. Rådgiver kan ikke forvente, at alle sagsakterne foreligger digitalt. De fysiske arkiver kan findes på flere forskellige adresser. 

Rådgiver skal via aftaler med arkivmedarbejdere sikre sig, at alle relevante og tilgængelige oplysninger bliver fundet. Rådgivers adgang til kommunale arkiver og oplysninger tilhørende kommunerne sker i henhold til de til enhver tid gældende forskrifter og regler i de enkelte kommuner. 

Rådgiver skal undersøge, om det er nødvendigt både at inddrage medarbejdere fra kommunernes miljøafdelinger, bygge- og planafdelinger og/eller andre relevante kommunale kontorer. Dette aftaler Rådgiver med kommunen.

Rådgiver aftaler med de enkelte kommuner og/eller Miljøstyrelsen Århus om brug af kopimaskiner, og om disponering over en eventuel arbejdsplads.

Ved arkivgennemgang skal Rådgiver gennemgå følgende kilder og arkiver:
Oplysninger indsamlet af Region Nordjylland (RN).
[bookmark: Tekst49]Oplysninger indsamlet af Kommune Kommune. (KA)
Internetsøgning (minimum adresse og virksomhedsnavne) (IN)
Miljøstyrelsen Århus´ arkiver over listevirksomheder (MSTÅ)
Olie- og kemikalieregistre/olietankregistre (OKR)
Oplysninger fra Regionens jordforureningsdatabase (JAR)
Oplysninger fra LIFAOIS (www.lifaois.dk) (OIS) 
Oplysninger fra flyfotoarkivet (www.flyfotoarkivet.dk) (FA).
Oplysninger fra arealinfo (www. arealinformation.miljoeportal.dk) (AI) herunder høje og lave målebordsblade (HLM)
Oplysninger fra (www.tinglysning.dk) (TL).
Oplysninger fra CVR-registret (www.datacvr.virk.dk) (CVR)
Fotos fra Danmark set fra Luften (www.kb.dk/danmarksetfraluften) (DL)
Skråfotos (www. skraafoto.dataforsyningen.dk) (SF)
Rigsarkivet (www.rigsarkivet.dk) (SA)
Arkiv.dk (www.arkiv.dk) (ADK)
Historiske matrikelkort (www.hkpn.gst.dk) (HKN)
Rigsarkivet (www.rigsarkivet.dk) (RA)
Tingbog (herunder www.sa.dk og www.tinglysningen.dk)(TB)

Rådgiver skal ved udarbejdelsen af den historiske redegørelse så vidt muligt altid henvise til den oprindelige kilde.

Ved indsamlingen af arkivmateriale skal Rådgiver undersøge og belyse følgende forhold: 
Alle potentielt forurenende aktiviteter - herunder virksomhedstyper (branche) og produktion
Driftsperiode eller tidspunkt for alle potentielt forurenende aktiviteter
Oplag af benzin og olieprodukter
Fastlæggelse af, hvor på grunden de potentielt forurenende aktiviteter har fundet sted
Viden om forurening (fra evt. tidligere undersøgelser, spild eller uheld)
Hvorvidt den potentielt forurenende aktivitet har tilknytning til en igangværende virksomhed
Matriklens/matriklernes omfang samt matrikulære ændringer. Rådgiver skal redegøre for historiske matrikulære ændringer herunder udstykning, sammenlægninger og inddragelser.
Bygningers placering på lokaliteten og anvendelser (tidligere og nuværende bygninger og anvendelser heraf)
Nuværende ejere, lejere og/eller brugere af lokaliteten samt tidligere lejere og/eller brugere, hvis disse oplysninger er tilgængelige og relevante. Rådgiver skal altid redegøre for tidligere ejere af lokaliteten
Præcisering af anvendelsen af lokaliteten (bolig, have, erhverv, osv.), og hvor aktiviteterne har fundet sted
Miljøgodkendelse/tilsynsnotater så langt tilbage, som de forefindes i arkiverne
Tidligere og nuværende kloakforhold på lokaliteten, herunder f.eks. vaskepladser og olieudskillere
Evt. adresseændringer

Link til flere af ovenstående kilder fremgår af dok. nr. 04-53-37, ”Teknisk rapport”.
[bookmark: _Ref8288214][bookmark: _Toc150857102]Supplerende arkivgennemgang
Efter forudgående skriftlig godkendelse fra Regionen kan Rådgiver fortage en supplerende arkivgennemgang i et eller flere af følgende arkiver: 
Lokalhistoriske arkiver (andre end Arkiv.dk)
Politiarkiver 
Brandarkiver
Arbejdstilsynets arkiver 
Landsarkiv
E-arkivet
Andet

Regionen kan kræve, at Rådgiver gennemgår andre arkiver end de ovenstående. 

Alle oplysninger skal forsynes med den oprindelige kildeangivelse.
[bookmark: _Toc150857103]Scannet indsamlet arkivmateriale
Rådgiver skal scanne det indsamlede materiale, hvis Regionen ikke allerede er i besiddelse af materialet i elektronisk format. Som minimum scannes:
Bebyggelsesplaner (placering af bygninger)
Indretningsplaner (indretning af virksomhed)
Kloakplaner (tidligere og nuværende forhold)
Oversigtstegninger for tankplaceringer, tankattester mv.
Miljøgodkendelser
Miljøtilsynsrapporter
Inspektionsberetninger eller påbud fra Arbejdstilsynet
Relevante dokumenter vedr. håndhævelse af påbud, henstillinger m.v.
Ibrugtagningstilladelser 

Se ”Instruks for sortering, scanning og aflevering af arkivmateriale” (dok.nr: 04-53-44).
 
[bookmark: OLE_LINK3][bookmark: OLE_LINK4]Rådgiver fremsender det scannede materiale samtidig med undersøgelsesoplægget, dog i separate mails pr. lokalitet. Mails må maksimalt fylde 150 MB. Materialet sendes til Regionens hovedpostkasse region@rn.dk samt cc. til Regionens sagsbehandler.

I e-mailens emnefelt angives følgende: 

”Lokalitetsadresse”, ”Baggrundsmateriale (evt. løbenr.)”, ”Lokalitetsnummer”, ”Regionens journalnummer”

[bookmark: _Toc126844252]Eks.: Niels Bohs Vej 30, Baggrundsmateriale 1, 883-00258, 2017-00000.

[bookmark: _Toc150857104][bookmark: _Ref535564319]Konceptuel model
Indledende konceptuel model
Den indledende konceptuelle model beskrives i ”Tekniske Rapport” (dok.nr. 04-53-37), afsnit 3.5. Den indledende konceptuelle model fremgår også af bilag 8.1.

Den indledende konceptuelle model benyttes til at få et visuelt overblik over den information der foreligger i oplægsfasen. Den indledende konceptuelle model er dynamisk og vil derfor udvikle sig løbende i forhold til den viden der løbende opnås. Den indledende konceptuelle model skal både være horisontal og vertikal. Den indledende konceptuelle model udarbejdes i oplægsfasen.

Den indledende konceptuelle model skal i udgangspunktet anskueliggøre evt. relevante punktkilder samt den lokale geologi og hydrogeologi. Relevante boringer fra Jupiter medtages og bedste bud på den geologiske lagfølge optegnes.

Den indledende konceptuelle har til formål at synliggøre potentielle punktkilder, geologi og hydrogeologi mv. således, at den mest optimale placering af poreluftpunkter og boringsplacering vælges. 

Rådgiver skal overveje, hvilke øvrige forhold der med fordel kan belyses i den konceptuelle model. 

Rådgiver skal altid overveje hvor lokalt og evt. regionalt en indledende konceptuel model udarbejdes i forhold til den pågældende lokalitets indsats.

Endelig konceptuel model
Den endelige konceptuelle model beskrives i ”Tekniske Rapport” (dok.nr. 04-53-37), afsnit 6.1. Den endelige konceptuelle model fremgår også af bilag 8.2.

Den endelige konceptuelle model afrapporteres i afrapporteringsfasen.

Hvis der i forbindelse med den indledende forureningsundersøgelse konstateres en jord- og/eller en grundvands- og/eller en poreluftforurening, så skal den indledende konceptuelle model opdateres i forhold til undersøgelsens resultater – der udarbejdes en endelig konceptuel model. På den opdaterede konceptuelle model skal relevante forureningskoncentrationer fremgå, og der skal udføres en vurdering af relevant forureningsudbredelse i både jord, grundvand og poreluft. 

Den indledende og den endelige konceptuelle model er ikke en del af afrapporteringen i Grundejerrapporten – den afrapporteres udelukkende i den ”Tekniske rapport” (dok.nr. 04-53-37).

Den konceptuelle model udarbejdes som ét eller flere profilsnit.

Eksempler på kilder: Jupiter, div. rapporter udarbejdet i forbindelse med grundvandskortlægning, kommunale indsatsplaner mv.

Nedenfor ses en række faktorer som skal overvejes, når den konceptuelle model udarbejdes og evt. revurderes i forhold til undersøgelsesresultater. Listen er ikke udtømmende.

·  Viden om beliggenhed af grundvandsspejl for både sekundært/sekundære magasin(er) og de(t) primære magasin(er) indtegnes. Er der et eller flere terrænnære sekundære magasiner og/eller dybere liggende magasiner?
·  Placering af lokaliteten angives
· Evt. indvindingsboringer for nærmeste almene vandværk indtegnes. Fra hvilken dybde (filterinterval) og fra hvilke(t) magasin(e) indvinder det nærmeste almene vandværk?
· Filtersætningsniveauer og tilhørende grundvandsspejl angives for relevante boringer.
· Evt. placering af bygninger
· Placering af kloaker, samlebrønde, dræn, olie- og benzinudskillere, hvis dette er relevant.
· Alle punktkilder fx tanke
· Udførte poreluftpunkter og boringer, med angivelse af evt. filterinterval
· Grundvandspotentiale
· Terrænhældning
· Er der tale om et lokalt eller et regionalt udbredt magasin
· Er der en opadrettet eller nedadrettet gradient imellem magasinerne?
· Analyseresultater (værdier på eller over gældende kvalitetskriterier)
· Angivelse af spredningsveje
· Evt. målsat overfladevand
· Det primære magasins sårbarhed beskrives
· Resultater af tidligere undersøgelser
· Øvrige forhold som er relevante for den pågældende lokalitet
[bookmark: _Toc150857105]Besigtigelse
Rådgiver skal som udgangspunkt altid besigtige lokaliteten i forbindelse med udarbejdelse af historisk redegørelse og undersøgelsesoplæg. Regionen deltager i udgangspunktet i besigtigelserne sammen med Rådgiver.

Besigtigelser omfatter en registrering af de faktuelle fysiske forhold på ejendommen samt fotodokumentation.

På lokaliteter med indsats overfor overfladevand omfatter besigtigelsen ligeledes målsatte vandløb, søer og kyster. Rådgiver skal i forbindelse med forberedelse og udførelse af besigtigelsen anvende besigtigelsesskemaet (dok.nr: 04-50-26). På lokaliteter med indsats overfor overfladevand udføres der en besigtigelse jf. ”Metodebeskrivelse – Besigtigelse af overfladevand” (dok. nr. 04-64-12). Besigtigelsesskemaerne skal udfyldes elektronisk og afleveres til Regionen sammen med et eventuelt undersøgelsesoplæg.

Besigtigelse kan kun undlades, hvis der tidligere er udført en besigtigelse i forbindelse med en historisk redegørelse, eller hvis der er tilstrækkeligt materiale og kendskab til lokaliteten til, at en fyldestgørende historisk redegørelse og et undersøgelsesoplæg kan udarbejdes uden besigtigelse. Rådgiver aftaler med Regionen om en evt. besigtigelse kan udelades. 

Der udføres kun én besigtigelse pr. lokalitet - enten i forbindelse med udarbejdelse af den historiske redegørelse eller i forbindelse med udarbejdelse af undersøgelsesoplægget.

Hvis der er tale om en igangværende virksomhed, kan Rådgiver koordinere besigtigelsen med tilsynsmyndigheden (kommunen eller Miljøcenter Århus). 

Rådgiver skal telefonisk indgå aftale med grundejer om tidspunkt for besigtigelse. Rådgiver skal kontakte grundejeren pr. telefon min. 1 uge inden besigtigelsen. Rådgiver må først kontakte grundejer, efter grundejer har modtaget Regionens orienteringsbrev om den indledende undersøgelse og evt. besigtigelse.

I særlige tilfælde kan det være nødvendigt, at Regionen udarbejder en bemyndigelse til Rådgiver til at foretage besigtigelser og undersøgelser. Regionen udfærdiger den aktuelle bemyndigelse og sender den til Rådgiver (dok. nr. 04-53-26)

Ved besigtigelse registrerer Rådgiver:
· den nuværende anvendelse af lokaliteten
· bolig-/erhvervsarealer
· placering af nuværende bygninger
· belægninger
· aktiviteter
· installationer (tanke, dæksler, udluftningsrør, produktionsanlæg, kloakker, vaskepladser, sprøjte- og påfyldningspladser, afløb m.v.)
· om der er synlige tegn på forurening af jorden, f.eks. spor efter spild eller misfarvning, og om der er skader på vegetation
· om der synlige tegn på spild ved overjordiske olietanke
· tegn efter tidligere installationer, rørføringer, fundamenter mm. 

Det er i udgangspunktet Rådgivers ansvar, at der via dialog med grundejer sikres adgang til alle relevante dele af lokaliteten, både indendørs og udendørs. I de få tilfælde hvor ejer ikke tillader adgang vurderer Regionen, hvorvidt der skal sendes et varslingsbrev til grundejer, så besigtigelsen kan gennemføres.

Rådgiver skal notere alle belægningstyper på ejendommen og indtegne dem på situationsplanen.

På lokaliteter, hvor der skal udtages overfladeprøver, skal rådgiver være særlig opmærksom på belægninger, terrænreguleringer, bede mv. for at sikre bedste grundlag for placering/inddeling af overfladefelter.

Som en del af besigtigelsen skal Rådgiver tage fotos på lokaliteten se afsnit 2.3.5.1. 

Der kan blive nødvendigt at udtage vandprøver fra målsat overfladevand vandløb, søer og kyster. I den forbindelse foretages også en besigtigelse af overfladevandet. 

Hvis grundejer ikke er til stede ved besigtigelsen, afleverer Rådgiver en kvitteringsseddel for besigtigelsen i grundejers postkasse (dok.nr: 04-53-27). 

Besigtigelsesskema skal afleveres i formatet Word (*.docx).

Word-filen navngives således:

”Lokalitetsnummer”, ”Regionens journalnummer”, ”Lokalitetsadresse”, ”By”, Besigtigelsesskema

Eks.: 883-00258, 2017-000001, Niels Bohs Vej 30, Aalborg, Besigtigelsesskema

Rådgiver fremsender materialet fra besigtigelsen samtidig med undersøgelsesoplægget, dog i separate mails pr. lokalitet. Mails må maksimalt fylde 150 MB. Materialet sendes til Regionens hovedpostkasse region@rn.dk samt cc. til Regionens sagsbehandler.

I e-mailens emnefelt angives følgende:
  
”Lokalitetsadresse”, Besigtigelsesskema, ”Lokalitetsnummer”, ”Regionens journalnummer”

Eks.: Niels Bohs Vej 30, Besigtigelsesskema, 883-00258, 2017-000001
[bookmark: _Toc411583459][bookmark: _Ref8288003]Fotodokumentation
Fotodokumentationen skal foretages i et sådant omfang, at billederne giver Regionens sagsbehandler et overblik over lokaliteten fra forskellige vinkler. I få situationer kan fotodokumentationen omfatte billeder af målsat overfladevand (aftales med Regionen). 

Billederne skal tages, så indkørsler og eventuelle skorstene er med. Billederne skal kunne dokumentere en evt. adskillelse mellem bolig og erhverv. Herudover skal fotodokumentationen indeholde alle synlige og tilgængelige dele af ejendommen, hvor der er eller har været punktkilder (f.eks. afløb, tanke, vaskepladser), tegn på spild, misfarvninger af belægninger eller andre observationer, der kunne indgå i kortlægningsvurderingen. 

Rådgiver kontakter straks Regionen, hvis grundejer modsætter sig, at fotodokumentationen kan udføres fyldestgørende. 

Fotos af hele lokaliteten samt alle potentielle forureningskilder skal vedlægges med en beskrivelse af, hvad fotoet viser, og Rådgiver angiver på situationsplanen, hvor fotoet er taget samt fotoretning. Fotos afleveres med undersøgelsesoplægget jf. bilag 1.3 i ”Teknisk rapport” (dok.nr: 04-53-37) og i BiD. Læs mere om BiD i afsnit 2.12.3 og dok 04-63-08 til 04-63-11.
[bookmark: _Toc150857106]Interviews
Hvis der mangler oplysninger om f.eks. driftsperioder, placering af punktkilder eller om øvrige brancher på lokaliteten, skal Rådgiver foretage et interview. 

I dok.nr: 04-50-33 findes skema til interviews, som Rådgiver skal anvende og udfylde. Udfører Rådgiver et interview af en medarbejder, fra et af de i afsnit 2.3.1 og 2.3.2 nævnte arkiver, anses dette som en del af interviewopgaven og kan derfor ikke betegnes som gennemgang af et supplerende arkiv.

Rådgiver skal foretage interview af nuværende ejer. Dette betragtes som en del af den historiske redegørelse, og udløser ikke honorering som interview. Derudover skal Rådgiver interviewe lokalkendte, tidligere ejere og ansatte m.v., hvis det er nødvendigt for at udarbejde en fyldestgørende historisk redegørelse. Rådgiver skal i forbindelse med interviews af relevante personer indhente oplysninger om produktionsmetoder, anvendte kemikalier og andre muligt forurenende hjælpestoffer, placering af olietanke, placering af kemikalieoplag og affald derfra, bortskaffelse af affald, placering af installationer, ledningsføringer indenfor matrikelskel og eventuelle uheld i virksomheden m.v.

Et eksempel kunne være indhentning af relevante oplysninger omkring brug af pesticider, mængder, tidsperioder og evt. afgrødetyper.

Interviewskema skal afleveres i formatet Word (*.docx). 

Word-filen navngives således: 

”Lokalitetsnummer”, ”Regionens journalnummer”, ”Lokalitetsadresse”, ”By”, Interviewskema

Eks.: 883-00258, 2017-000001, Niels Bohs Vej 30, Aalborg, Byggesagsarkiv

Rådgiver fremsender materialet fremsendes samtidig med undersøgelsesoplægget, dog i separate mails pr. lokalitet. Mails må maksimalt fylde 150 MB. Materialet sendes til Regionens hovedpostkasse 
region@rn.dk samt cc. til Regionens sagsbehandler.

I e-mailens emnefelt angives følgende:

 ”Lokalitetsadresse”, Besigtigelsesskema, ”Lokalitetsnummer”, ”Regionens journalnummer”

Eks.: Niels Bohs Vej 30, Besigtigelsesskema, 883-00258, 2017-000001
[bookmark: _Toc150857107]Personlige oplysninger i historiske redegørelser
Rådgiver skal i forbindelse med arkivgennemgang, interview og besigtigelse sikre, at der kun indhentes oplysninger, der er relevante for den pågældende opgave. 

Rådgiver skal sikre, at der på fotos og i tekst ikke fremgår oplysninger om enkeltpersoners religion, parforhold, sygdomshistorie og lignede. På fotos taget på besigtigelsen skal det undgås, at personer optræder, og hvis det undtagelsesvist er tilfældet, skal disse anonymiseres. Tilsvarende med nummerplader osv.

Det kan være relevant, at en aktivitet har været ophørt i en periode f.eks. pga. helbredsmæssige årsager. Rådgiver skal dog undlade at skrive noget om sygdomsforløb, diagnoser mv.

Det kan være relevant at beskrive en kildes tilhørsforhold til en ejendom i forhold til at vurdere vægtning af kildens oplysninger.
[bookmark: _Ref535840982][bookmark: _Toc150857108] Udarbejdelse af undersøgelsesoplæg
Nedenfor beskrives Regionens retningslinjer for udarbejdelse af oplæg til den indledende undersøgelse, valg af prøvetagningsmedier, boringsdybder, boringstæthed og udvælgelse af prøver til kemiske analyser o.l. samt praktiske retningslinjer i forbindelse med selve den indledende undersøgelse. For ’nabo-til’-lokaliteter henvises der til ”Instruks for fastlæggelse af omfanget af en indledende undersøgelse på 'nabo-til'-lokaliteter” (dok.nr: 04-53-41).

Ved Rådgivers udkast til undersøgelsesoplæg for en indledende undersøgelse er det vigtigt med en udførlig historisk gennemgang af lokaliteten, som angiver mulige forureningskilder, og hvor de er/har været på ejendommen. Alle forureningskilder skal angives. Miljøstyrelsen og Videnscenter for Miljø og Ressourcer har udarbejdet branchebeskrivelser og fakta-ark, som Rådgiver skal bruge som tjekliste og inspiration til den indledende undersøgelses strategi og omfang. Der henvises i øvrigt til ”Region Nordjyllands brancheliste til V1-kortlægning” (dok.nr: 04-50-01) samt ”PFAS-branche- og aktivitetstyper totalliste” (dok.nr. 04-53-35).

Hvis den V1-kortlagte lokalitet er mindre end ca. 2.500 m², og hvis der er bygninger på lokaliteten, der aktuelt anvendes til boligformål, eller hvis der er anden meget følsom arealanvendelse på lokaliteten, skal alle potentielle forureningskilder på lokaliteten undersøges. Der skal undersøges både for mobile og immobile stoffer.  Er indsatsen udelukkende rettet mod grundvandet eller overfladevandet, undersøges lokaliteten kun for mobile stoffer uanset lokalitetens størrelse. 

Er den V1-kortlagte lokalitet større end ca. 2.500 m², undersøges lokaliteten kun for mobile stoffer. Er der bygninger på lokaliteten, der aktuelt anvendes til boligformål, skal boligdelens udenomsarealer som f.eks. havearealer dog også undersøges for immobile stoffer. Rådgiver skal altid vurdere, hvilke arealer der er boligrelaterede og ikke-boligrelaterede. Regionen kan i særlige tilfælde vælge at fravige fra ovenstående retningslinjer - i tvivlstilfælde skal Rådgiver kontakte Regionens sagsbehandler.

Rådgiver udarbejder oplægget i paradigmet ”Teknisk rapport” (dok.nr: 04-53-37). Som udgangspunkt for Rådgivers udarbejdelse af undersøgelsesoplæg skal følgende materiale indgå: 
Matrikelkort 
Regionens arkivmateriale 
Kommunens bygge- og miljøsager 
Luftfoto, skråfotos, historiske matrikelkort samt høje og lave målebordsblade
Geologiske data
Hydrogeologiske data
Andet relevant materiale Fyldestgørende historisk redegørelse inkl. besigtigelse, interview og fotos
Situationsplan, se afsnit 2.4.1.
Planlagte dybder på boringer/sonder
Boringstype
Prøvetagningsdybder
Prøvetagningssteder for overfladevand/sediment
Analyseprogram
Resultater af eventuelt tidligere udførte undersøgelser og afværgeforanstaltninger
Resultat af eventuelle aftalte tankscreeninger

I praksis betyder ovenstående, at Rådgiver i forbindelse med undersøgelsesoplægget skal opdatere nedenstående kapitler i ”Tekniske rapport” (dok.nr: 04-53-37): 
Indledning
Historisk gennemgang af ejendommen
Geologi, hydrogeologi, grundvandsforhold og overfladevand – herunder grundvandskort og indledende konceptuel model
Afsnit 4.1, hvis der er lavet en tankscreening
1. Resultater (delvist med eventuelle resultater fra tidligere undersøgelser)

Følgende bilag skal desuden være inkluderet i oplægget 
Bilag 1 – Fotos
Bilag 3 – Oplæg 
Bilag 7.1 – Situationsplan – tankscreening (hvis udført) 
Bilag 7.2 – Situationsplan - oplæg

Oplægget skal opfattes som et rammeoplæg, der - afhængigt af specielle forhold på den pågældende lokalitet - kan justeres undervejs. En sådan justering skal altid aftales med Regionens sagsbehandler forud for udførelsen.  

Rådgiver indhenter ledningsplaner fra f.eks. forsyningsselskaber og grundejer (el, telefon, antenne, fjernvarme, naturgas, kloak, vand, jordvarme o.l.). Se dok.nr. 04-53-42, Instruks for udførelse af boringer. Rådgiver skal i hvert enkelt tilfælde vurdere og træffe afgørelse om, hvorvidt der er behov for at bore for i forbindelse med borearbejdet.

Boringerne placeres under hensyntagen til ledningsføringer.

Rådgiver fremsender løbende udkast til undersøgelsesoplæg til Regionen. Udkast til undersøgelsesoplæg skal afleveres i formatet Word (*.docx). 

Regionen kommenterer og godkender de fremsendte udkast. Selve undersøgelsen må ikke påbegyndes uden Regionens godkendelse af oplægget. Efter godkendelse fremsendes de endelige undersøgelsesoplægsversioner i elektronisk version, PDF. PDF-filen navngives således:

”Lokalitetsnummer”, ”Regionens journalnummer”, ”Lokalitetsadresse”, ”By”, ”Endeligt oplæg”

Eks.: 883-00258, 2017-000001, Niels Bohs Vej 30, Aalborg, Endeligt oplæg

Mail navngives og sendes til Regionens hovedpostkasse region@rn.dk samt cc. til Regionens sagsbehandler.



I e-mailens emnefelt angives følgende:
  
”Lokalitetsadresse”, Endeligt oplæg, ”Lokalitetsnummer”, ”Regionens journalnummer”

Eks.: Niels Bohs Vej 30, Baggrundsmateriale 1, 883-00258, 2017-000001
[bookmark: _Toc532473010][bookmark: _Ref535563984][bookmark: _Toc150857109]Situationsplaner
Rådgiver skal udarbejde situationsplaner til ”Teknisk rapport” (dok.nr: 04-53-37) og rapporten ”Grundejerrapport” (dok.nr: 04-53-36).  I ovennævnte rapportparadigmer er der angivet eksempler på, hvordan situationsplanerne skal se ud både i forhold til opsætning og signaturer.


Af situationsplanenerne skal følgende fremgå:
Tidligere og nuværende relevante forhold (herunder bl.a. placering af døre, porte, tidligere bygninger (årstal og anvendelse))
Tidligere og nuværende bygninger (årstal og anvendelse)
Tidligere og nuværende smøregrave, tanke, kloakforhold inkl. olieudskiller
Belægninger
Det kortlagte areal
På hvilke arealer der evt. er udført tankscreening (gælder kun ”Teknisk rapport”, bilag 7.1)
Hvilke arealer, der er vurderet boligrelaterede og ikke-boligrelaterede (gælder kun ”Teknisk rapport”, bilag 7.2 og 7.3)
I en tabel angives etablerings år, status, størrelse, anvendelse og placering af tankanlæg (inkl. kildeangivelse på placeringen), hvis placeringen er ukendt, så angives dette også her (gælder kun ”Teknisk rapport”, bilag 7.2 og 7.3).
Matrikelafgrænsning, matr.nr. og evt. tidl. matrikelgrænser.
Husnummer.
Grundvandsstrømningsretningen både for det sekundære og det primære grundvandsmagasin (gælder kun ”Teknisk rapport”, bilag 7.2 og 7.3).
Prøvetagningspunkter mv. udført i forbindelse med tidligere udførte indledende undersøgelser eller afværgeforanstaltninger skal fremgå med farvekoder
Navngivning af prøvetagningspunkter (boringer, poreluft mv) skal følge de fælles regionale prøvebetegnelser, som er defineret i de fælles regionale GeoGISs-vejledninger. Vejledning i navngivning af prøvetagningspunkter findes her: https://miljoe.atlassian.net/wiki/spaces/DFVPUB/pages/53870596/Navngivning+af+boringer+og+pr+vepunkter+og+nummerering+af+filterr+r 
Hvis der er indsats overfor overfladevand, så angives retningen mod det målsatte overfladevand med en pil. Kan overfladevandet ses på situationsplanen kan pilen undlades. 
Hvis der er indsats over for et målsat vandløb, skal strømningsretningen for vandløbet angives med en pil.

På tjæreplads-lokaliteter kan kloakplaner i udgangspunktet udelades på situationsplanen.

Rådgiver skal inden arbejdet igangsættes kontrollere, om der er udført tidligere undersøgelser el.lign.,
der har betydning for navngivning og nummerering af de nye prøvesteder (boringer, poreluft mv). Dette kontrolleres i Regionens GeoGIS-database, JAR og ESDH. Hvis der opstår tvivl om navngivning af prøvepunkter f.eks. på tjærepladser, aftaler Rådgiver navngivningen af prøvepunkter med Regionen, inden feltarbejdet påbegyndes.

Baggrundskort på situationsplanerne skal som udgangspunkt være et nedtonet nyeste tilgængeligt luftfoto, men dette kan fraviges efter aftale med Regionen (f.eks. hvis det er uhensigtsmæssigt i forhold til målforhold).
[bookmark: _Toc150857110]Tankscreeninger
Formålet med tankscreeninger og andet supplerende arbejde i oplægsfasen er at få praktisk viden om lokaliteten forud for borearbejdet. Tankscreening kan anvendes i tilfælde, hvor der er tvivl om placering af nedgravede tanke og installationer på lokaliteten. 

Hvis Rådgiver i forbindelsen med besigtigelsen vurderer, at det kunne være relevant at udføre en tankscreening på en lokalitet, skal baggrunden for dette og et udkast til et screeningsområde fremgå af undersøgelsesoplægget. Regionen tager udelukkende stilling til en evt. tankscreening på baggrund af fremsendt historisk redegørelse og undersøgelsesoplæg. Kun i særlige tilfælde kan denne praksis fraviges og kun efter aftale med Regionen.

Resultatet af udførte tankscreeninger skal fremsendes til Regionen i oplægsfasen, således at oplægget evt. kan justeres. Der tages fotos af alle områder, hvor der er påvist anomalier og størrelsen af anomalien vurderes.

Tankscreeningsområder og påviste anomalier skal fremgå af situationsplanen i oplægget og den endelige ”Tekniske rapport” (dok.nr: 04-53-37).

Rådgiver må kun udføre screeninger til brug i oplægs- og undersøgelsesfasen med forudgående godkendelse fra Regionen.

Rådgiver skal kunne levere flere metoder til tankscreening herunder påvisning af eksisterende nedgravede tanke / installationer samt anomalier efter tidligere nedgravede tanke / installationer.
[bookmark: _Toc150857111]Prøveudtagningsmedier og analyseparametre
Ved en indledende undersøgelse kan der udtages jord-, vand-, overfladevand- og poreluftprøver samt indeklimamålinger til kemiske analyser. Prøveudtagningsmediet vælges ud fra forureningskilder, og hvilke kemiske stoffer der skal analyseres for. Nedenstående tabel angiver ofte anvendte parametre, men listen er ikke udtømmende.

	Jord- og sedimentprøver
	Vand- og overfladevandsprøver
	Poreluftprøver /
Indeklimamålinger

	Olieprodukter (THC)
BTEX’er
Tungmetaller
PAH’er
Cyanid (uorganisk og syreflygtig)
PFAS
Pesticider 
Chlorerede opløsningsmidler
Nedbrydningsprodukter af chlorerede opløsningsmidler
Phenoler
Chlorphenoler
Organiske tinforbindelser
	Olieprodukter (THC)
BTEX’er
MTBE
MTBE’s nedbrydningsprodukter
Phenoler
Chlorphenoler
Chlorerede opløsningsmidler
Polære opløsningsmidler
Tungemetaller (feltfiltreret)
PFAS
Pesticider 
Boringskontrol 
Nedbrydningsprodukter af chlorerede opløsningsmidler

	Olieprodukter (TVOC)
BTEX’er
MTBE
Chlorerede opløsningsmidler
Polære opløsningsmidler
Phenoler 
Chlorphenoler.
Nedbrydningsprodukter af chlorerede opløsningsmidler




Vand- og evt. overfladevandanalyser for PFAS vælges for de brancher der fremgår af dok.nr: 04-53-35.

Generelt for jord-, vand- og overfladevandanalyser for pesticider anvender Regionen så bredspektrede analysepakker som muligt i forhold til indhold af pakkernes analyseparametre. 

Parametrene er ikke beskrevet nærmere her, da der for tiden sker løbende ændringer på området grundet den øgede bevågenhed på netop pesticider.

På lokaliteter, hvor der analyseres for pesticider, skal Rådgiver være opmærksom på driftsperioder og om disse betinger, at den gældende pesticidanalyse-pakken skal udvides med DDT og tungmetaller. 

Rådgiver skal i oplægget komme med forslag til de analyseparametre, der er relevante for den indledende undersøgelse på den enkelte lokalitet.

Ved udførelse af boringer til udtagning af jordprøver vil boringsdybderne afhænge af, dels hvilke punktkilder der skal undersøges og dels det enkelte stofs mobilitet i jorden. 

[bookmark: _Toc411583438]Der henvises til afsnit 2.8.1.7 for udformning af borejournaler og afrapportering af boringsobservationer.
[bookmark: _Toc150857112][bookmark: _Ref150868447]Placering af overfladeboringer (≤ 1 m u.t.) 
Til afdækning af lokalitetens fladebelastning med immobile stoffer opdeler Rådgiver arealet i felter på omkring 50-200 m2, hvori der udføres overfladeboringer. I udgangspunktet blandes jordprøver udtaget i samme dybde.
Et felt skal dække et sammenhængende areal med samme anvendelse/kilde/forventet ensartet belastning f.eks. oplagsplads, forplads eller have. 
Der må aldrig laves felter over matrikelskel
I hvert felt udføres der 5 boringer til 0,4 m u.t. jævnt fordelt. 
Der skal kun være én jordlagsbeskrivelse for en centralt placeret boring i feltet. Hvis der er væsentlige forskelle, f.eks. i forhold til geologi samt lugt- eller synsindtryk herunder slaggeindhold de 5 boringer imellem, skal forskellene beskrives i Teknisk rapport (dok. nr. 04-53-37), og Rådgiver skal kontakte Regionens sagsbehandler for at afklare, om jordprøverne skal analyseres særskilt.
Der skal som udgangspunkt minimum være to felter pr. lokalitet. 
Ved porte, på flisebelagte og asfalterede arealer, under terrasser og lignede kan der udføres boringer med udtagelse af enkeltprøver. Dette aftales med Regionen. 
Ved fast belægning skal Rådgiver udtage jordprøver umiddelbart under belægningen og/eller flisesand 0,1/0,2 m u.t. Der laves som udgangspunkt ikke et felt hen over belægningsarealer og ubefæstede arealer.
Ved meget store arealer med samme anvendelse, skal Rådgiver overveje feltstørrelser større end 200 m2. Dette aftales med Regionen.
Er der foretaget terrænregulering på lokaliteten f.eks. højbede, skal boringerne føres til 0,4 m under det oprindelige terræn. 
I hvert felt udtages der fra hver boring en jordprøve i hhv. 0,1 og 0,4 m u.t. Jordprøverne inden for samme dybde blandes således, at der analyseres i alt 2 jordprøver i hvert felt. 

Regionen kan udvælge enkelte lokaliteter på baggrund af branche og stoffer, hvor der udføres mellem 5 og 10 overfladeboringer pr. overfladefelt med udtagelse og analyse af enkeltprøver.



Indledende undersøgelse af tidligere tjæreplads med boliganvendelse
Til afdækning af lokalitetens fladebelastning med immobile stoffer opdeler Rådgiver arealet i felter på omkring 50-100 m2, hvori der udføres overfladeboringer. I udgangspunktet blandes jordprøver udtaget i samme dybde.
Et felt skal dække et sammenhængende areal med samme anvendelse/kilde/forventet ensartet belastning f.eks. oplagsplads, forplads eller have.
Der må aldrig laves felter over matrikelskel.
Der udføres 5 boringer til 0,6 m u.t. jævnt fordelt i feltet.
Der skal kun være én jordlagsbeskrivelse for en central placeret boring i feltet. Hvis der er væsentlige forskelle, f.eks. i forhold til geologi samt lugt- eller synsindtryk herunder slaggeindhold imellem de 5 boringer, skal forskellene beskrives i ”Teknisk rapport” (dok. nr. 04-53-37), og Regionens sagsbehandler skal kontaktes for at afklare, om jordprøverne skal analyseres særskilt.
Der kan udføres overfladeboringer med udtagelse af enkeltprøver på ”smalle og mindre arealer” f.eks. mellem hus og hække og i mindre bede.
Der kan der udføres overfladeboringer med udtagelse af enkeltprøver på flisebelagte eller asfalterede arealer f.eks. terrasser og indkørsler.
Der udtages prøver i 0,1; 0,4; og 0,6 m u.t. – under belægninger med fyldsand udtages prøverne dog i: 0,1/0,2; 0,4 og 0,6 m u.t. Er der stadig belægningsopbygning i 0,6 m u.t., udtages der prøver i 0,8 m u.t. og evt. i 1,0 m u.t. således, at der udtages mindst én jordprøve i jorden under belægningsopbygningen.
Der analyseres kun for tjærestoffer, medmindre der er oplysninger om andet f.eks. fortynding af tjære med brug af olieprodukter eller andre brancher.
Jordprøverne inden for samme dybde blandes således, at der i udgangspunktet analyseres i alt 3 jordprøver fra hvert felt. 
[bookmark: _Toc411583439][bookmark: _Toc150857113][bookmark: _Ref150868465]Placering af dybere boringer (>1 m u.t.)
Dybe boringer placeres ved potentielle punktkilder og i nogle tilfælde i retning mod indvindingsboringer og/eller målsat overfladevand. Mindst én boring skal være ført til intakt lag.
Nedgravede tanke: Der bores som udgangspunkt til 5 m u.t. eller til 2 m u. bund af tank.
Overjordiske tanke: Der bores til 2 m u.t.
Kloakker, vaskepladser, sandfang og benzin-/olieudskiller: Der bores til 3,5 m u.t, dog mindst 2 m u. bund af installation.
Smøregrave: Der bores til 2 m u. bund af grav.
Hydrauliske lifte med nedgravet oliebeholder: Der bores til 2 m u. bund af lift. 

Ved nedgravede tanke større end eller lig med 6.000 L afsættes som udgangspunkt minimum 2 boringer ved tanken. Dette kan dog reduceres, hvis flere tanke ligger i umiddelbar nærhed af hinanden. Mindre tanke f.eks. fyringsolietanke på 1.200 L og andre punktkilder skal undersøges med én boring.

Der udføres ikke boringer ved fritstående indendørs overjordiske tanke, der står på intakt befæstet areal (uden tegn på spild og med indendørs påfyldning). 

Er der tegn på forurening, føres boringerne dybere for en mulig vertikal afgrænsning af forureningen med analyse. Boringerne føres max. 2,5 m dybere uden forudgående aftale med Regionen. Skal en boring føres dybere, skal det forinden arbejdet udføres godkendes skriftligt af Regionen pr. mail. Godkendelse kan i en feltsituation ske telefonisk. Rådgiver skal umiddelbart efterfølgende fremsende en mail med bekræftelse af det telefonisk aftalte.
[bookmark: _Toc411583440][bookmark: _Toc150857114]Placering af filtersatte boringer
Der filtersættes som udgangspunkt minimum én boring pr. lokalitet, gældende for alle lokaliteter, hvor der er risiko for forurening med mobile stoffer.  Rådgiver skal i oplægsfasen vurdere, om det er sandsynligt, at der vil kunne udtages grundvandsprøver på lokaliteten ud fra eksisterende viden. Rådgiver kontakter Regionen, hvis Rådgiver vurderer ikke at være muligt for at afklare den videre strategi nærmere.

Filtersatte boringer placeres ved kendte hotspots/potentielle forureningskilder og evt. op- og/eller nedstrøms grundvandets strømningsretning og/eller i retning mod målsat overfladevand med indsats. Boringer føres som udgangspunkt til mellem 3 og 20 m u.t.

Der anvendes i udgangspunktet en filterlængde på 3 m, og filterets top etableres ca. 1,5 m over det skønnede grundvandsspejl. Ved meget terrænnært grundvand kan der anvendes filterlængder < 3 m. Dette aftales med Regionen i oplægsfasen.

Er der indsats over for overfladevand, skal der udføres en eller flere filtersatte boring til afdækning af risikoen overfor overfladevand. Rådgiver skal her være specielt opmærksom på de relevante analyseparametre, som ved overfladevandscreeningen har en risikofaktor >1. Regionen leverer den gældende screening for overfladevandsindsatsen. Rådgiver og Regionen skal i den forbindelse være særligt opmærksomme på overfladevandindsats ved PFAS-brancher. Se PFAS listen dok. nr. 04-53-35, da screeningsværktøjet pt. ikke kan screene for PFAS.

Under borearbejdet skal der være dialog mellem Regionen og Rådgiver, så de bedst mulige filtersætninger opnås. I den forbindelse kan der være behov for at udføre dybere boringer end 20 m u.t. Skal en boring føres dybere, skal det arbejdet inden udførelse godkendes af Regionen. Godkendelse kan i en feltsituation ske telefonisk. Rådgiver skal umiddelbart efterfølgende fremsende en mail med bekræftelse af det telefonisk aftalte. 

På grundvandslokaliteter, hvor et evt. indhold af pesticider og/eller PFAS i grundvandet ønskes belyst, skal der som udgangspunkt udføres minimum én filtersat boring. Ved meget dybt beliggende grundvandsspejl (>20 m u.t.) kan dette undtagelsesvis undlades. I disse tilfælde aftales undersøgelsesforløbet herunder rækkefølge for udførelse af boringer, planlagt boringsdybde, maksimal boringsdybde m.v. med Regionens sagsbehandler.

Rådgiver skal være opmærksom på at, at boringer ikke må placeres på matrikelskel til naboejendomme, der ikke er orienteret omkring undersøgelsen.
[bookmark: _Toc411583441][bookmark: _Toc150857115]Placering og udtagning af poreluftmålepunkter
Er der på lokaliteten risiko for flygtige forureningskomponenter som f.eks. benzin og chlorerede opløsningsmidler, kan der udtages poreluftsprøver:
Under gulv/beton. Prøvetagningen udføres i udgangspunktet altid med spyd. 
I terrænet med en minimumsdybde på 1,0 m u.t. Prøvetagningen udføres med spyd. Regionen skal godkende en prøvetagningsdybde mindre end 1,0 m u.t. inden denne udføres. En prøvetagningsdybde på mindre en 0,60 m u.t. er ikke en mulighed.

Poreluftsonderne placeres ved de potentielle forureningskilder, f.eks. ved kloakker, tanke, rørføringer eller oplag.

På Regionens indledende undersøgelser skal Rådgiver tage stilling om der skal udtages og analyseres en udeluftreference og/eller en blindprøve.

Rådgiver skal altid beskrive gulvkonstruktionen i feltjournalen. Rådgiver noterer i feltjournalen om prøvetagningen foretages i nærheden af synlige revner, rørgennemføringer, gulvafløb, belægninger (tæpper, linoleum) m.v. Hvis der er tale om et nyere betongulv med indlagt radonmembran, må denne membran i udgangspunktet ikke perforeres. Det aftales med Regionen om en poreluftprøvetagning i stedet skal udføres udefra og gennem fundament.

Ved betongulv bores igennem gulvet og ca. 10 cm ned i det evt. kapillarbrydende lag. Tykkelsen af betonen noteres i feltjournalen.

Hvis der er oplysninger om polystyren, eller der observeres polystyren-smulder ved gennemboring af betongulvet, skal poreluftprøven udtages min. 50 cm under isoleringslaget. Tykkelsen af både betonen og polystyrenlaget noteres i feltjournalen.

Hvis en poreluftprøve udtages gennem et potentielt forurenet betongulv, f.eks. ved oliepletter, så skal poreluftprøven udtages minimum 50 cm under underkant af betonen. F.eks. ved prøveudtagning i værksteder kan selv mindre oliespild på gulvet sive ned i betonen og evt. igennem. Det kan resultere i høje stofkoncentrationer lige under betonen. Det noteres i feltjournalen, hvis prøvetagningen udføres i betongulv med oliepletter o.l.

Hvis betongulvet vurderes at være af meget dårlig kvalitet (tyndt og/eller med revner/sprækker) eller med gulvafløb meget tæt på målepunktet, er der risiko for indtrængning af falsk luft under prøvetagningen, og der skal derfor anvendes et poreluftspyd til ca. 0,5-1,5 m under betongulvet.

Ved bræddegulve skal der etableres poreluftsonder enten til det kappilarbrydende lag under betonen eller til større dybder i den underliggende jord. Der udtages ikke poreluftprøver lige under et trægulv.

Afvigelser fra ovenstående skal aftales med Regionen inden udførelse.

Ved både indendørs og udendørs prøvetagning skal Rådgiver være særlig opmærksom på ledninger, rørføringer, kabler mv. Rådgiver skal i forbindelse med interviews af ejer og/eller tidligere ejer(e) afdække evt. viden om ledningsføringer indenfor matrikelskel.

Ved poreluftmålinger under gulv skal Rådgiver i forberedelsesfasen være særlig opmærksom på om der er installeret gulvvarme.

[bookmark: _Toc126844267]Rådgiver skal tage fotos af alle måleopstillinger. Fotos indgår i bilag 1.3 i ”Teknisk rapport” (dok. nr. 04-53-37) og skal tages således, at placering og omgivelserne er genkendelige. 
[bookmark: _Toc150857116]Placering af overfladevands- og sedimentpunkter
På lokaliteter, hvor der er et målsat vandløb indenfor ca. 50 meter og risikofaktoren er >1, så kan der udtages vand-/sedimentprøver direkte i det målsatte vandløb.

Vandløb
I vandløb omfatter feltarbejdet udtagning af vandprøver fra vandløbet på følgende strækninger:
· Vandprøver udtages opstrøms den forventede udstrømningszone i vandløbet. Rådgiver vurderer i forbindelse med oplægget den forventede udstrømningszone.
· Afhængig af udstrømningszonens længde placeres et antal vandprøvepunkter heri. 
· 1 vandprøve udtages nedstrøms udstrømningszonen i den del af vandløbet, hvor der forventes fuld opblanding.
· Der udføres vandføringsmålinger både på opstrøms og nedstrøms prøvetagningssteder.

Fravigelser fra ovenstående aftales med Regionen i oplægsfasen.

Rådgiver skal være særligt opmærksom på at prøvetagningspunkter i udstrømningszonen samt både opstrøms og nedstrøms denne kan ligge på nabomatrikler til den lokalitet, som undersøges. Dette fastlægger Rådgiver i forbindelse med oplægsfasen. Regionen orienterer herefter relevante ejere af naboejendomme. Feltarbejdet må først igangsættes, når alle relevante ejere er orienteret, og Rådgiver har lavet aftaler med disse omkring enten adgang og/eller prøvetagning.

Sedimentprøver udtages i samme prøvetagningspunkter, som der er udtaget vandprøver. 

Antal og placering af prøvetagningspunkter aftales i oplægsfasen med Regionen.

Søer, fjorde og kyster
I udgangspunktet udføres der én eller flere filtersatte boringer langs udstrømningszonen tæt på søen/kysten/fjorden. Antal boringer og boringsdybde aftales med Regionen i oplægsfasen.

I enkelte tilfælde kan det blive nødvendigt at udtage én eller flere vandprøver i selve udstrømningszonen.

Sedimentprøver udtages i samme prøvetagningspunkter, som der er udtaget vandprøver.

For beskrivelse af prøvetagning af overfladevand og sediment henvises til afsnit 2.5.4
[bookmark: _Toc150857117] Udførelse af indledende undersøgelse
Efter Regionen har godkendt alle fremsendte oplæg i en pakke, fremsender Rådgiver et opdateret Sagsstyrings- og økonomiskema for pakken i henhold til tilbudslisten. Selve undersøgelsen/feltarbejdet kan dog igangsættes, så snart oplægget er godkendt på den enkelte lokalitet.

I forbindelse med udførelsen af den indledende undersøgelse skal Rådgiver følge det oplæg, der er godkendt af Regionen. I det følgende er praktiske aspekter i forbindelse med selve undersøgelsen/feltaktiviteter beskrevet.
[bookmark: _Toc150857118]Grundejerkontakt
Rådgiver skal indgå aftaler med grundejer om tidspunkt for undersøgelsen. Rådgiver skal kontakte grundejeren telefonisk min. 1 uge inden undersøgelsesdagen. Rådgiver må først kontakte grundejer, når grundejer har modtaget Regionens orienteringsbrev om den indledende undersøgelse og evt. besigtigelse.
[bookmark: _Toc150857119]Udførelse af borearbejde, indmåling af boringer og sløjfning
På Regionens indledende undersøgelser fører Rådgiver fuldtidstilsyn under borearbejdet.

Udførelse af boringer, forsegling og efterfølgende sløjfning gennemføres i henhold til følgende instrukser:

Dok. nr. 04-53-42, ”Instruks for udførelse af boringer”
Dok. nr. 04-53-43, ”Instruks for sløjfning af boringer” 

Der er udarbejdet på grundlag af gældende bekendtgørelse nr. 1260 af 28/10 2013 ”Bekendtgørelse om udførelse og sløjfning af boringer og brønde på land”, Vejledning om boringer på land. Miljøministeriet, Vejledning 2013” og Best practice – Forsegling af miljø- og geotekniske boringer samt sonderinger. Miljøministeriet, Miljøprojekt nr. 2206, juni 2022. 

Efter endt borearbejde/feltaktivitet indmåler Rådgiver alle prøvetagningspunkter med henblik på udarbejdelse af situationsplan og eventuelt retningen af grundvandsspejlet. Indmålingen udføres i henhold til dok. nr. 04-53-46, ”Instruks for indmåling af boringer og prøvetagningspunkter”.

Under alle feltaktiviteter skal Rådgiver sikre, at gældende arbejdsmiljøregler overholdes af alle, der udfører arbejde i forbindelse med Regionens indledende undersøgelser.

Rådgiver skal fotodokumentere anvendelse af køreplader i forbindelse med borearbejdet. 
[bookmark: _Toc150857120]Stedfæstelse af boringer og prøvetagningspunkter
Alle boringer og øvrige prøvesteder, der udføres i forbindelse med Regionens indledende undersøgelser, skal stedfæstes. Metoden til stedfæstelsen afhænger af præcisionskravet til punkttypen (se afsnit 2.5.3.3).
Registrering af prøvesteder
Følgende betingelser skal være opfyldt ved registrering:
· Dato og tidspunkt for stedfæstelse angives. 
· Initialer på den rådgiver, der har forestået stedfæstelsen angives
· Prøvesteder navngives i henhold til afsnit 2.7.1.2
· Det undgås så vidt muligt at registrere prøvestedet med eksisterende navngivning (se afsnit 2.5.3.2)
· Koordinatsystem/referencesystem UTM32 euref 89 benyttes
· Koordinatsættet x, y registreres
· Højdesystem DVR90 benyttes
· Terrænkoten (z-koten) registreres
· Koordinatmetoder registreres
· Koordinatkvaliteten registreres. Hvis der måles med GPS, skal logfilen gemmes.
· Ved registrering af indendørs poreluftmålinger vha. skitse, skal afstand fra ydermur til tagets udhæng og murtykkelse på ydermure noteres, så det er muligt at tilrette en feltskitse efter bygningstemaet fra GeoDanmark Vektor.
· For poreluft- og indeklimamålinger er der ikke noget specifikt krav til præcisionen af z-koordinaten. Her kan koten senere hentes fra Den Digitale Højdemodel (DHM). Hensigten med z-koordinaten her er at kunne aftegne målepunkterne fornuftigt på et evt. vertikalt snit. Ved indendørs målepunkter tilføjes 2,5 m for hver etage, der er forskudt fra terræn. Hvis der i øvrigt er forskydninger i bygningen, bør det vurderes og tilføjes koten. 

For filtersatte boringer gælder også:
· Koten på indtagets referencepunkt (top af filterrør) registreres.
· Beskrivelse af referencepunktet på indtaget foretages (normalt ’top af rør’).

[bookmark: _Ref150868251]Navngivning i forhold til tidligere undersøgelser på lokaliteten
For at undgå navngivning, der er i konflikt med tidligere undersøgelser, skal eksisterende materiale kontrolleres (rapporter og GeoGIS). Nummereringen af nye prøvesteder i forhold til tidligere bør foregå, så alle nye prøvesteder ligger 100 over de tidligere. Dvs. er der i forvejen etableret boring B1, B2 og B3, skal de nye boringer hedde B101, B102 osv. Selvom der kun er etableret en eller to prøvestedstyper tidligere, f.eks. boringer og poreluft, bør alle nye prøvesteder starte i samme niveau. Man bør altså ikke navngive indeklima IL1, IL2 osv., hvis der er boringer fra en tidligere undersøgelse. Det skal gerne fremgå, at alle prøvesteder, der starter i et bestemt nummer-niveau, tilhører samme undersøgelse. 
Stedfæstelse af prøvesteder
I det følgende fremgår de krav, der gælder ved al stedfæstelse.

	Punkttype
	XY-præcisions-krav
	Z-præcisions-krav
	Bemærkning
	Målemetode

	Filtersatte boringer samt brønde, hvorfra der tages vandprøver.

Terræn samt top af samtlige filterrør (z) 
	10 cm
	4cm
	Ved mere end to filtersatte boringer SKAL z-koten nivelleres. 
	F.eks. RTK DGPS evt. med hjælp fra nivellement

	Ikke filtersatte boringer (inkl. håndboringer) og overfladeprøver fra enkeltpunkt. 

Terræn
	25 cm
	30 cm
	 
	x-, y-koordinater hentes 
f.eks. vha. RTK DGPS eller aflæsning fra GIS-skitse/luftfoto

	
	
	
	
	z-koordinat kan evt. fås fra DHM (Den Digitale Højdemodel)

	Overfladeprøver fra flade/flere nedstik
	25 cm
	30 cm
	Blot ét koordinatsæt fra midten af fladen registreres i GeoGIS.
	x-, y-koordinater hentes 
f.eks. vha. RTK DGPS eller aflæsning fra feltskitse/GIS-skitse/luftfoto

	
	
	
	Desuden indtegning på kortskitsen i rapporten.
	z-koordinat kan evt. fås fra DHM

	Poreluft udendørs
	50 cm
	Intet krav til præcisionen
	 
	x-, y-koordinater hentes 
f.eks. vha. RTK DGPS m. EGNOS eller bedre eller aflæsning fra feltskitse/GIS-skitse/luftfoto

	
	
	
	
	Z kan evt. fås fra DHM

	Poreluft indendørs, under gulv og indeklima
	50 cm
	Intet krav til præcisionen
	Indendørs målepunkter indmåles/skitseres i forhold til bygningshjørner, ydermure, forureningskilder o.l. på situationsplanen.
	Aflæsning fra feltskitse/GIS-skitse/luftfoto/nivellering fra fast punkt

	
	
	
	
	z-koordinat kan evt. fås fra DHM. Tilføj 2,5 m for hver etage målingen er forskudt fra stueplan

	Baggrundsniveau/referencemålinger 
	50 cm
	Intet krav til præcisionen
	 
	Aflæsning fra feltskitse/GIS-skitse/luftfoto

Z kan fås fra DHM.



Der henvises i øvrigt til ”Instruks for indmåling af boringer og prøvetagningspunkter” (dok. nr. 04-53-46).
[bookmark: _Toc150857121][bookmark: _Ref150867704][bookmark: _Ref150868686][bookmark: _Ref150868790]Retningslinjer for prøvetagning og prøvehåndtering
Rådgiver skal sikre, at:
· jordprøver udtages direkte fra boresnegl. For at undgår krydskontaminering fra overliggende jordlag afrenses den yderste del (2-3 cm) af jorden på sneglen forud for prøvetagningen.
· prøveudtagningen er repræsentativ i forhold til de enkelte prøvetagningsdybder.
· prøver forsynes med entydig identifikation.
· prøvemængder udtages efter analyselaboratoriets anvisning.
· prøver emballeres jf. analyselaboratoriernes anvisninger. 
· prøver håndteres og opbevares korrekt, herunder ved en temperatur og i et tidsrum, som ikke medfører en signifikant ændring af prøven, f.eks. detektionsgrænse for valgte analyseparametre. Det er Rådgivers ansvar, at prøverne opbevares korrekt indtil de afhentes af Laboratoriet.
· alle prøver til kemisk analyse, ud over overfladevandsprøver og sedimentprøver oprettes og rekvireres via ARA.
· overfladevandsprøver og sedimentprøver skal oprettes og rekvireres via VanDa.

Rådgiver skal udføre prøvetagningen og vandføringsmåling i overfladevand og prøvetagning i sediment jf. følgende:
· ”Metodebeskrivelse – Vandføringsmålinger i vandløb” (dok. nr. 04-64-07)
· ”Metodebeskrivelse – Vandprøvetagning i vandløb” (dok. nr. 04-64-08)
· ”Metodebeskrivelse – Vandprøvetagning i søer-fjor-kyst” (dok. nr. 04-64-09)
· ”Metodebeskrivelse – Sedimentprøvetagning i søer-fjord-kyst” (dok. nr. 04-64-10)
· "Metodebeskrivelse – Sedimentprøvetagning i vandløb” (dok. nr. 04-64-11)

Rådgiver skal sende prøver til det valgte analyselaboratorium samme dag, som de udtages. Rådgiver skal straks orientere Regionen, hvis prøver ikke er sendt samme dag, som de er udtaget.

Analyserekvisitioner sendes hurtigst muligt, dog senest 1 døgn, efter at Rådgiver har modtaget PID-resultater af analyselaboratoriet. Rådgiver skal straks orientere Regionen, hvis analyserekvisitioner ikke er sendt senest 1 døgn efter at Rådgiver har modtaget PID-resultater af analyselaboratoriet.

Rådgiver skal sikre, at analyselaboratoriernes interne procedurer f.eks. i forhold til, hvor lang tid der maksimalt må gå fra en prøve udtages til den valgte analyse igangsættes, overholdes. Rådgiver skal straks orientere Regionen, hvis analyselaboratoriernes interne procedure ikke er overholdt.

Er der modstrid mellem krav i gældende standarder, metodedateblade og laboratoriers interne procedure, skal det mest restriktive krav overholdes.

Rådgiver aftaler prøvetagningsdybder og -metoder med Regionens sagsbehandler i oplægsfasen.

Rådgiver skal være opmærksom på, at udstyr mv. der benyttes i forbindelse med prøvetagning og håndtering, ikke giver anledning til kontaminering f.eks. fra regntøj, handsker, pumper/slanger, håndcreme, myggespray, labels eller tuscher. 
[bookmark: _Toc150857122]Retningslinjer for jordprøvebeskrivelse
Prøvebeskrivelsen skal udføres efter nyeste udgave af ” Vejledning i Ingeniørgeologisk Prøvebeskrivelse. Bulletin 1”, udgivet af Dansk Geoteknisk Forening.

Rådgiver skal sikre, at jordprøvebeskrivelsen udføres at personer med relevant uddannelse og erfaring.

Rådgiver sikrer en god og ensartet prøvebeskrivelse ifm. borearbejdet. Rådgiver foretager en geologisk bedømmelse af det opborede materiale – herunder registreres den geologiske lagfølge med tilhørende laggrænser samt evt. misfarvning og lugt.

Der henvises i øvrigt til ”Teknisk rapport” (dok.nr: 04-53-37), hvor skemaer til beskrivelse af geologi i korte boringer og eksempler på hvordan boreprofiler skal se ud er vist i bilag 4.

Der henvises i øvrigt til ”Jordprøver fra grundvandsboringer. Vejledning i udtagning, beskrivelse og geologisk tolkning i felten. Geo-vejledning 1, GEUS, 2008”.
[bookmark: _Toc150857123]Udvælgelse af jordprøver til kemisk analyse
PID-målinger
Der skal foretages PID-måling på alle jordprøver. Dog ikke på jordprøver udtaget fra korte boringer, medmindre der er potentielle forureningskilder med flygtige stoffer (f.eks. eksisterende overjordiske tanke). Ved analyse for flygtige komponenter såsom chlorerede opløsningsmidler og olieprodukter udvælges jordprøver på baggrund af PID-måling. 

Hvis der ikke er et væsentligt udslag ved PID-målingen, udvælges jordprøven på baggrund af feltobservationer eller f.eks. under bund af tankgrav, ved forventet placering af afløb/rørføringer eller lige over grundvandsspejl. Regionen kræver altid analyse under/ved bunden af kilden. Er der PID-udslag over bund af kilden, så udtages her en ekstra jordprøve til analyse.

Rådgiver skal sikre, at prøver, samme dag de er udtaget, sendes til det valgte analyselaboratorium således, at PID-målingen kan foretages hurtigst muligt. Rådgiver skal straks orientere Regionen, hvis ikke prøver er sendt til analyselaboratoriet samme dag, de er udtaget.

Der henvises til afsnit 2.4.4 og 2.4.5, hvor jordprøveudtagning i overfladeboringer og dybere boringer er beskrevet.

Udtagning af jordprøver ved boringer dybere end 1 m u.t. – både filtersatte og ikke-filtersatte boringer
I dybere boringer udtages der jordprøver i 0,2 og 0,5 m u.t. og herefter for hver halve meter samt for hvert nyt geologisk lag ned til bund af boring. Rådgiver aftaler med Regionen om der i filtersatte boringer skal udtages en jordprøve ved grundvandsspejlet.

Ved losse-/fyldpladser og opfyldte arealer kan der udtages ekstra prøver i dybere fyldlag, f.eks. hvis der observeres slagger, eller hvis fyldlaget har en mægtighed på mere end 1,5 meter. Dette aftales nærmere med Regionen.

Ved udførelse af boringer ved nedgravede tanke skal der altid udtages en jordprøve ved tankbund samt en jordprøve ved grundvandsspejlet.
På pesticidlokaliteter, hvor der kun laves boringer for at udtage vandprøver til analyse for pesticider, kan jordprøver undlades efter følgende princip:
· I de øverste 10 meter under terræn udtages jordprøver som vanligt. Der udføres PID-måling og jordprøver udvælges på baggrund af PID-målingerne samt ovenstående. 
· Fra 10 meter under terræn og til boringens bund udtages ikke jordprøver, medmindre der observeres tegn på forurening. 
Hvis boringen også analyseres for olie i vandprøven, udtages jordprøver som vanligt over hele boredybden. 
[bookmark: _Toc150857124]Kemiske analyser og analyselaboratorier
Rådgiver skal som udgangspunkt anvende Regionens til en hver tid gældende rammeaftaler med analyselaboratorier. Rådgiver må ikke selv udføre analyser. Dette gælder også PID-målinger.

Regionen skal kunne anvende Rådgivers analyseaftaler, uden overhead eller lignende, hvis Regionen i en periode skulle stå uden en rammeaftale med analyselaboratorier.

Regionerne har de seneste år arbejdet med udfasningen af STANDAT-formatet samt udfasning af papir-rekvisitioner. Der er i stedet indført et fuldt digitalt data flow således, at boringer/prøvepunkter inkl. feltparametre oprettes digitalt, og analyseresultater afleveres direkte i GeoGIS af analyselaboratoriet. I den forbindelse har regionerne udviklet en basal webløsning til rekvirering af analyser hos laboratorierne. Webløsningen hedder ARA (Analyse Rekvisitions Applikation). Læs mere om ARA i afsnittet 2.12.4.

Rådgiver står for al kontakt til analyselaboratorier, rekvirering af emballage, håndtering af prøver, analyserekvisitioner, prøveafhentning mv.

Der kan være behov for at Rådgiver indhenter supplerende tilbud på parametre/komponenter, som ikke er indeholdt i Regionens eksisterende analyseaftaler grundet lokalitetsspecifikke analyseparametre. 

Regionen gør opmærksom på, at der kan være behov for at indsende prøver til analyse til flere forskellige analyselaboratorier fra samme lokalitet afhængigt af, hvilke parametre der skal analyseres for. Udgangspunktet er, at der på pesticidbrancher anvendes to laboratorier og tilsvarende kan også være tilfældet for andre brancher/lokaliteter.

Rådgiver skal kontrollere alle fakturaer fra de anvendte analyselaboratorier. Analyselaboratorierne sender herefter fakturaer direkte til Regionen. 

Rådgiver skal medregne tid i forhold til at holde styr på analyse-leveringstider og rykke analyselaboratorierne ved evt. forsinkelser. Herunder sikre at analyselaboratorierne har beregnet den korrekte bod i henhold til gældende analyseaftaler.

Rådgiver skal løbende opdatere ”Sagsstyrings- og økonomiskema” mht. bl.a. antallet af forskellige analyser og enhedspriser samt de samlede analyseudgifter på lokalitetsnivaeu jf. Regionens rammeaftaler og evt. andre lokalitetsspecifikke analyseaftaler.
[bookmark: _Toc150857125]Supplerende feltarbejde
I forbindelse med de udbudte opgaver kan Regionen vurdere og beslutte, at det er nødvendigt at udføre supplerende undersøgelser/arbejder på bestemte lokaliteter. Rådgiver skal således være i stand til at udføre ekstra arbejder f.eks. ekstra boringer, prøveudtagninger og lignende.

For afregningen af supplerede feltarbejde henvises til beskrivelsen i afsnit 3 i ”Tilbuds- og afregningsgrundlag”.

Hvis udførelsen af nødvendige supplerende arbejder medfører, at Rådgiver får problemer med at overholde de opstillede tidsfrister, skal Rådgiver straks orientere Regionen. Rådgiver skal herefter aftale nye tidsfrister på specifikke lokaliteter med Regionen.
[bookmark: _Toc150857126][bookmark: _Ref150883356][bookmark: _Ref150883499][bookmark: _Ref150883535] Indledende risikovurdering
Formålet med den indledende risikovurdering er, at Regionens sagsbehandler kan vurdere risikoen i forhold til boliganvendelse (både indeklima og kontakt), målsat natur og overfladevand samt grundvand (indenfor OSD og indvindingsopland). 

Den indledende risikovurdering udarbejdes på alle stoffer på eller over Miljøstyrelsens afskæringskriterier og/eller grundvandskvalitetskriterierne og/eller afdampningskriterierne. 

Der udarbejdes ikke en indledende risikovurdering ift. stofkoncentrationer under Miljøstyrelsens afskæringskriterier og/eller grundvandskvalitetskriterierne og/eller afdampningskriterierne. 

Hvis en lokalitet består af flere ejendomme/adresser, så udarbejdes der en indledende risikovurdering for hver ejendom/adresse, hvor der er konstateret forurening, som kan udgøre en risiko overfor indeklima og/eller kontakt.

Den indledende risikovurdering er ikke en del af afrapporteringen i Grundejerrapporten (dok.nr. 04-53-36) – den afrapporteres udelukkende i den ”Tekniske rapport” (dok.nr: 04-53-37).

Rådgiver skal udarbejde en indledende risikovurdering på baggrund af de forureninger, der er påvist i forbindelse med den indledende forureningsundersøgelse og eventuelle tidligere udførte undersøgelser. Den indledende risikovurdering er en samlet vurdering af forureningsbilledet påvist ved samtlige udførte undersøgelser på lokaliteten. 

Da der er tale om en indledende risikovurdering, så er det ikke muligt at give et totalt billede af forureningssituationen på den pågældende lokalitet. Den indledende risikovurdering foretages på det foreliggende grundlag, hvorfor en beskrivelse og en vurdering af usikkerheder ligeledes skal foretages.

Det forventes at den indledende risikovurdering baseres på en diskussion af nedenstående punkter.
Relevante punkter gennemgås, beskrives og diskuteres. Listen med punkter er ikke nødvendigvis udtømmende.

· Vurder om de påviste forureningerne er afgrænsede horisontalt og/eller vertikalt.
· Vurder evt. boringsdækning.
· Hvis ikke alle potentielle punktkilder er undersøgt, så skal dette indgå i risikovurderingen.
· Er der afvigelser i forhold til undersøgelsesoplægget som har betydning?
· Forureningsbeliggenhed (afstand og dybde) i forhold til indsatsen, der skal risikovurderes overfor.
· Er analyseresultaterne repræsentative i forhold til forureningssituationen? (Blandeprøver kan fortynde et hotspot, geologiens betydning for metodevalg mv.)
· Prøvernes kvalitet: Er retningslinjer for udtagning af poreluft-, vand- og jordprøver overholdt? Er prøverne repræsentative? Ved udtagning af grundvandsprøver vurderes boringens ydelse.
· Kan påviste forureninger knyttes til undersøgte kildeområder?
· Er der tale om diffus forurening?
· Påviste koncentrationer holdes op mod evt. baggrundsværdier.
· Er det muligt på baggrund af forureningskilde, undersøgelsesomfang og -resultater at vurdere kildestyrke og en risiko for en evt. pågående forurening?
· Spredningspotentialet: 
· Terrænhældning
· Kloakføringer, samlebrønde og dræn mv.
· Geologi/hydrogeolog: kan den lokale geologi, grundvandsspejlets beliggenhed, grundvandets strømningsretning nuancere risikobilledet?
· Fluktuationer i grundvandsspejlet beliggenhed
· Forureningskildens beliggenhed i forhold til befæstede arealer og bygninger
· Bygningsmæssige faktorer fx kælder, erhverv i stueetagen mv.
· Vejrmæssige forhold
· Forhold der er relateret til ejers brug af bolig (fx rygning) 
· Nedbrydning: Er det muligt at udlede noget om forureningens alder? Er der konstateret nedbrydningsprodukter? Redoxforholdene?
· Erfaringer: Er der specielle erfaringer med den konstaterede type(r) af forurening(er) eller forureningskilde(r), så skal Rådgiver inddrage disse erfaringer i risikovurderingen.

JAGG-beregninger på indeklimasager
Hvis der er udført JAGG beregning(er) vedlægges den/de som bilag (Bilag 9). Rådgiver skal argumentere for valg af alle parametre i JAGG-beregningen ligesom der skal udføres en vurdering af usikkerheden. Ved valg af parametre, der ikke indgår som JAGG-standard, så skal Rådgiver angive referencen eller vedlægge dokumentation for bestemmelse af parameteren i bilag 9. 

Det bemærkes, at et forureningsniveau i jord, som er mindre end Miljøstyrelsens jordkvalitetskriterium ikke nødvendigvis medfører, at kriteriet for afdampning er overholdt. 

Screeningsværktøj
Regionen udfører risikoberegningen i screeningsværktøjet. Risikovurderingen journaliseres særskilt og ikke som en del af den ”Tekniske rapport” Dok.nr. 04-53-37). 

GrundRisk
Region Nordjylland anvender på nuværende tidspunkt kun GrundRisk, som et støtteværktøj til risikovurdering af forurenede grundes påvirkning af grundvandet.

Rådgiver udfører beregninger i GrundRisk. Beregningerne indgår som bilag 10 i den ”Tekniske Rapport” (Dok.nr. 04-53-37). 

[bookmark: _Hlk150183528]Ved fund af forurening, som potentielt kan udgøre en risiko for grundvandet, så skal der udføres beregninger med GrundRisk risikovurdering jf. gældende vejledninger for GrundRisk. Som udgangspunkt skal der udføres beregninger for en fiktiv indvinding 100 m fra kilden med en indvindingsmængde på 10.000 m3. 

Vejledning til brugen af GrundRisk kan findes på https://www.miljoeogressourcer.dk/grundrisk

Der udføres evt. flere beregninger, hvis det belyser forskellige udfald alt efter, hvor konservativt parametrene er valgt. Alle valgte parametre begrundes. Rådgiver anbefaler herefter den mest troværdige og sandsynlige beregning i forhold til risikovurdering. Valget begrundes skriftligt i bilag 10 i den ”Tekniske Rapport” (Dok.nr. 04-53-37). 

Rådgiver foretager ikke en godkendelse af den anbefalede beregning. Regionens sagsbehandler vil godkende den anbefalede version i GrundRisk. Derudover kan der beholdes 1-3 beregninger som kladde, hvis de er blevet brugt i argumentationen til risikovurdering. Yderligere kladder skal slettes for overskuelighedens skyld.

[bookmark: _Toc150857127][bookmark: _Toc146894789][bookmark: _Toc147931038]Indledende risikovurdering overfor arealanvendelse
Beskriv, hvis det er relevant, fordeling og placering af bolig med have og erhvervsdelen i forhold til hinanden.

Beskriv kort områder med og uden belægning.
Kontaktrisiko
Der udarbejdes en begrundet risikovurdering i forhold til den nuværende arealanvendelse samt evt. i forhold til fremtidig jordhåndtering og gravearbejder.

Overvej: dybde, forureningskomponenter, forureningsniveauer, befæstelse, arealanvendelse samt i øvrigt relevante punkter oplistet under afsnit 2.6.
Indeklima
Der udarbejdes en begrundet risikovurdering i forhold til den nuværende arealanvendelse samt fremtidig jordhåndtering.

Ved flere ejendomme pr. lokalitet, så udarbejdes der en risikovurdering for hver ejendom. For etageejendomme udarbejdes der en risikovurdering for de enkelte boliger/adresser på de enkelte etager.

Anvend JAGG, hvis der kan være en mulighed for afdampning fra jordforurening og/eller grundvandsforurening ved boliganvendelse. Reduktionsfaktoren kan anvendes i stedet for en JAGG-beregning, men der skal aktivt tages stilling til om informationer vedr. gulvopbygningen mv. er tilstrækkelige og derfor kan begrunde at benytte reduktionsfaktoren. 

Rådgiver skal vurdere om supplerende arbejde, dvs. fx udførelse af supplerende poreluftprøver eller en supplerende filtersat boring med efterfølgende udtagning og analyse af grundvandsprøve kan give et mere retvisende billede af risikoen og dermed erstatte en risiko vurderet på baggrund af en fugacitetsberegning i JAGG. 

Ved brug af reduktionsfaktoren i risikovurderingen henvises til ” Vejledning fra Miljøstyrelsen, nr. 6 og 7, 1998. Oprydning på forurenede lokaliteter – Hovedbind og Oprydning på forurenede lokaliteter – Appendiks” samt ”Erfaringsbaserede reduktionsfaktorer for poreluftbidrag til indeluften når der er in-situ støbt betondæk – Erfaringer fra 161 danske lokaliteter. Teknik og Administration, nr. 1 2023”

Øvrige relevante punkter listet under afsnit 2.6 vurderes også.
[bookmark: _Toc146894790][bookmark: _Toc147931039][bookmark: _Toc150857128] Grundvand
Der udarbejdes en begrundet risikovurdering overfor grundvandsressourcen og hvis relevant også overfor nærmeste almene vandværk.  Med grundvandsressourcen menes den nuværende indsats i forhold til OSD og/eller indvindingsopland. 

Grundrisk beregningen udføres for en fiktiv indvinding 100 m fra kilden med en indvindingsmængde på 10.000 m3. Der kan, hvis relevant, og udføres en risikoberegning for en indvinding på 10.000 m3 placeret i hotspot.

Overvej: Forureningskomponenter, mobilitet, forureningsniveauer, overvej evt. usikkerhed i forhold til om prøverne er udtaget i hotspot, er forureningen konstateret i et overfladenært sekundært grundvandsmagasin, i et dybere liggende sekundært magasin eller i det primære magasin, tykkelse og udbredelse af evt. dæklag, beskyttelsesgraden, grundvandsstrømningsretningen i forhold til beliggenheden af forureningen (opstrøms eller nedstrøms), jordbundsforhold, overfladevand, afstanden til nærmeste indvindingsboringer mv.

Øvrige relevante punkter listet under afsnit 2.6 vurderes også.
[bookmark: _Toc146894791][bookmark: _Toc147931040][bookmark: _Toc150857129] Overfladevand
Hvis der er indsats overfor målsat overfladevand (OFV) udarbejdes en risikovurdering.

Der udarbejdes en begrundet risikovurdering i forhold til den /de konstaterede forurening(er) i jord, poreluft og grundvand overfor den recipient, hvor den nye bearbejdede screening angiver en risiko. Rådgiver skal vurdere om undersøgelsens resultater giver anledning til en risiko for andre stoffer end det/de, som er angivet i den oprindelige bearbejdede screening.

Overvej: Afstande, forureningskomponenter, forureningsniveauer, overvej evt. usikkerhed i forhold til om prøverne er udtaget i hotspot, grundvandsstrømningsretningen i forhold til beliggenheden af forureningen og recipienten (opstrøms eller nedstrøms), jordbundsforhold mv. 

Øvrige relevante punkter listet under afsnit 2.6 vurderes også.
[bookmark: _Toc150857130][bookmark: _Ref127178217] Konklusion
Konklusionen skal indeholde en samlet beskrivelse af evt. konstaterede forureninger samt en sammenfatning af evt. risikovurderinger.
[bookmark: _Toc150857131] Digitalisering af data
Der er indgået en Dataansvarsaftale mellem Miljøministeriet, KL, Danske Regioner og Den Digitale Taskforce om Danmarks Miljøportal. Det betyder, at Region Nordjylland samler alle nye undersøgelsesdata digitalt. I Region Nordjylland samles data digitalt fra vores undersøgelser og afværge i Regionens GeoGIS2020-database. Når data er kvalitetssikret af Regionen, skal Rådgiver overføre data til den nationale boringsdatabase Jupiter. Data fra undersøgelser i målsat overfladevand afleveres direkte i den nationale overfladevandsdatabase VanDa. 

Det er en vigtig opgave at sikre, at data har høj kvalitet. Alle data fra Regionens undersøgelser bliver efter overførsel til Jupiter og VanDa, tilgængelige for andre myndigheder og private. Det er derfor vigtigt, at Rådgiver har kvalificeret personale til at udføre digitaliseringen. Det er således udelukkende personer på Rådgivers bemandingsplan med afkrydsning i GeoGIS-kolonnen, der kan udføre digitaliseringsopgaverne. 

I de kommende afsnit beskrives digitaliseringsopgaverne i henholdsvis GeoGIS2020 og VanDa. 
[bookmark: _Toc150857132]GeoGIS2020
Rådgiver skal aflevere data, herunder geologidata og analyseresultater for alle de indledende undersøgelser i Regionens GeoGIS2020 database. Rådgiver skal ligeledes, når alle data er godkendt, overføre data fra GeoGIS2020 til Jupiter. I dette afsnit beskrives krav til arbejdsprocessen herunder minimumskrav til opdatering af GeoGIS. I afsnit 2.12.2 er der nogle tekniske beskrivelser af GeoGIS 2020, herunder en beskrivelse af, hvordan Rådgiver får adgang til Regionens GeoGIS-database. 

Datavask af eksisterende data i GeoGIS er som udgangspunkt ikke en del af denne rammeaftale. Region Nordjylland og Rådgiver kan dog indgå en aftale om datavask af eksisterende data på en lokalitet.  Betaling for denne ydelse afregnes under afsnit 3, ”uforudsete udgifter” i ”Tilbud og afregningsgrundlag”.
Krav til GeoGIS2020-version
Rådgiver skal arbejde direkte i Region Nordjyllands GeoGIS2020-driftsdatabase. Regionen benytter som udgangspunkt den seneste stabile version af GeoGIS2020-programmet, hvilket også er den version Rådgiver skal benytte. Der kan dog være tilfælde, hvor dette fraviges. Det er derfor vigtigt, at Rådgiver holder sig orienteret om versioner og sikrer, at Rådgiver har installeret den relevante GeoGIS2020-version, når Rådgiver udfører opdateringer i Regionens GeoGIS2020-driftsdatabase. Regionen vil så vidt muligt informere Rådgiver via mail, når Regionens GeoGIS2020-database opdateres og oplyse til hvilken version, der opdateres til. Rådgiver opdaterer efterfølgende hurtigst muligt til denne version, inden Rådgiver igen arbejdes i Regionens GeoGIS2020-driftsdatabase. 

Regionen yder ikke support mht. den tekniske anvendelse af GeoGIS2020. Der henvises i stedet til Rambøll, som står for udvikling og support af GeoGIS2020.
[bookmark: _Ref535571557][bookmark: _Ref126752007][bookmark: _Ref126752031]Minimumskrav til indtastning i GeoGIS2020 
For at sikre, at data har høj kvalitet, og at indtastede data opfylder Regionernes krav til datakvalitet samt opfylder krav til aflevering af data til GEUS Jupiter, har de fem Regioner i fællesskab fastlagt følgende:
Navngivning af boringer og prøvepunkter.
Minimumskrav til indtastninger i GG2020.  
Kontrolrapporter i GeoGIS2020 til sikring af, at data opfylder krav til indtastning og dokumentation.
Fælles-regionale vejledninger til indtastning i GG2020. 

Rådgiver skal til enhver tid indlæse data i Region Nordjyllands GeoGIS2020-database i henhold til de vejledninger og krav, der er beskrevet i Regionernes fælles vejledninger, som findes her: https://miljoe.atlassian.net/wiki/spaces/DFVPUB/overview. 

Løbende udvikling og forbedringer af GeoGIS, webinarer, blog og ARA
Den fælles regionale GeoGIS-gruppe arbejder løbende med forenklinger og forbedringer af arbejdsgange samt udvikling af GeoGIS2020 i samarbejde med producenten Rambøll.  

Den fælles-regionale GeoGIS-gruppe udsender nyheder mv. på blog. Rådgiver kan tilmeldes bloggen via: https://miljoe.atlassian.net/wiki/spaces/DFVPUB/overview. Medarbejdere, der arbejder med GeoGIS2020 for Region Nordjylland, skal abonnere på bloggen.

I samarbejdet med de øvrige regioner arrangeres årligt 3-5 webinarer, af 1-2 timers varighed. Webinarerne omhandler f.eks. nyheder i forhold til digitalisering, tips, vejledning og generel vidensdeling primært om GeoGIS2020. Regionen kræver ikke, at Rådgiver deltager i dette tilbud. Dog vurderer Regionen, at det er i Rådgivers interesse ift. opgaveløsningen at deltage i møderne. 

Det er Regionernes målsætning, at Rådgiverne/øvrige interessenter benytter de open source-værktøjer, der er udviklet med ARA. Værktøjerne kan f.eks. implementeres i en feltapp.  
[bookmark: _Ref535571479]Datastrømme – GeoGIS2020
Datastrømmene i GeoGIS2020 i Region Nordjylland følger nedenstående diagram Figur 2.2. Rådgiver skal følge diagrammet i dataarbejde i forbindelse med Regionens indledende undersøgelser. Herudover henvises der til Regionernes fælles vedledninger som beskrevet i afsnit 2.6.1.2. Diagrammet gennemgås kort under Figur 2.2. 

[image: ]

[bookmark: _Ref535571753]Figur 2.2 Datastrømme/arbejdsgang ved indlæsning af data i GeoGIS2020 for Region Nordjylland. De røde bokse angiver Rådgivers ansvar, mens blå og grøn angiver hhv. Laboratoriets og Regionens ansvar. 

Rådgiver skal som det første synkronisere de aktuelle lokaliteter i GeoGIS2020 med JAR, hvorved bl.a. faser og lokalitetsnavn fra JAR overføres til GeoGIS. Rådgiver må ikke selv oprette faser direkte i GeoGIS2020. Inden synkronisering med JAR skal Rådgiver kontrollere, at JAR er opdateret (opdateret mht. lokalitetens navn efter følgende navngivningsmetode ”branche/tidligere branche, vejnavn og husnr., stednavn”) og oprettet fase på den pågældende indledende undersøgelse).

Det er Rådgivers ansvar, at boringer og prøvetagningspunkter navngives korrekt. Rådgiver skal i GeoGIS sikre, at et punktnavn ikke tidligere er anvendt. Er der i GeoGIS allerede eksisterende data på lokaliteterne, må disse ikke overskrives, hvilket bl.a. sikres ved korrekt navngivning. Navngivning af boringer og prøvetagningspunkter samt nummerering af f.eks. filterrør er beskrevet her: https://miljoe.atlassian.net/wiki/spaces/DFVPUB/pages/53870596/Navngivning+af+boringer+og+pr+vepunkter+og+nummerering+af+filterr+r

Rådgiver skal sørge for at oprette prøvetagningspunkter (boringer, indtag, overfladefelter, overfladeboringer, poreluft etc.) og tilhørende analyseprøver i GeoGIS. Oprettelsen kan ske direkte i GeoGIS eller via ARA. Alt analysearbejde (vedr. jord, grundvand og poreluft) hos laboratorierne skal bestilles via ARA eller ARAs funktionalitet. Resultaterne af analyseprøverne afleveres direkte i GeoGIS-databasen fra laboratorierne via Stanlab. Standat filerne udfases helt. 
Rådgiver skal kontrollere, at alle bestilte laboratoriedata er indlæst for en prøve, og at data indlæses på de rigtige punkter i GeoGIS2020. Ved tilfældige fejl i data fra laboratoriet (f.eks. forkerte punktnumre og lign.) kontakter Rådgiver laboratoriet og får rettet disse. Ved systematiske fejl i data fra laboratoriet (f.eks. brug af forkerte Stancode-koder) kontakter straks Rådgiver Regionen, som herefter kontakter laboratoriet.

Rådgiver skal godkende analyserne i GeoGIS og aggregere data.

Rådgiver sørger for, at minimumskravene til indtastning i GeoGIS er opfyldt. 
Rådgiver kvalitetssikrer data i GeoGIS og eventuelle fejl rettes inden der laves dataudtræk fra GeoGIS til ”Teknisk rapport” og ”Grundejerrapport”. Rådgiver overfører boringsdata (geologidata) til Jupiter. Dette skal gøres senest 3 måneder efter boringens udførelse.

Rådgiver laver kontrolrapport, snit og kort til godkendelse ved Regionens sagsbehandler – se afsnit 2.8.3

Når boringer er sløjfet, skal rådgiver, senest 1 uge herefter, opdatere sløjfningen i GeoGIS. Der henvises til ”Instruks for sløjfning af boringer på indledende undersøgelser” (dok.nr. 04-53-43) og afsnit 2.9. 

Når GeoGIS-data er godkendt af Regionens sagsbehandlere og boringerne er sløjfet i GeoGIS skal Rådgiver via synkroniseringsfunktionen i GeoGIS2020 overføre data succesfuldt til Jupiter. Hvis ikke data overføres korrekt til Jupiter og Rådgiver ikke selv kan løse problemet kontaktes Regionens sagsbehandler.  
[bookmark: _Toc532473027][bookmark: _Toc532473028][bookmark: _Toc532473030][bookmark: _Toc532473031][bookmark: _Toc532473034][bookmark: _Hlk44071489][bookmark: _Ref126755670][bookmark: _Toc150857133][bookmark: _Ref150884597] VanDa og bestilling af prøve i forbindelse med overfladevand
VanDa er en del af Danmarks Miljøportals IT-løsninger. VanDa er udviklet til kommuners, regioners samt Miljøstyrelsens indtastning af miljøundersøgelser i hav, søer og vandløb. VanDa er et internet-browserbaseret system.

Rådgiver skal anvende VanDa når der udføres undersøgelser direkte i et målsat overfladevand. Rådgiver skal ved prøvetagning i overfladevand bestille analyser via VanDa. Det betyder i praksis, at Rådgiver skal oprette målestationer, målesteder og prøver i VanDa. 
[bookmark: _Ref150884683]Minimumskrav ved indtastning i VanDa og vejledninger
Regionerne har udarbejdet en tjekliste med minimumskrav til udfyldelse af VanDa. Danmarks Miljøportal har udarbejdet en vejledning til VanDa og en instruktionsvideo til, hvordan man udfylder VanDa på overfladevandssager for Regionerne. Tjeklisten, vejledningen og instruktionsvideoen ”VanDa intro for Regionerne” ligger her:
https://miljoe.atlassian.net/wiki/spaces/DFVPUB/pages/2030534658/Vanda+-+Tjekliste+til+udfyldelse+af+data

Tjeklisten og instruktionsvideoen er udarbejdet for prøvetagning i vandløb og er baseret på, at målestationen er placeret ved vandløbsbredden midt ud for en vurderet udstrømningszone for forureningen i vandløbet. Punktnavne og nummerering gives efter strømningsretningen i vandløbet, laveste nr. påføres målepunktet opstrøms.

Principperne for navngivning af lokale målesteder i VanDa ved søer, kyster og fjorde er de samme som i vandløb. Der er dog ikke generelle regler for nummerering. 


Navngivningen af de lokale målesteder skal følge disse principper:
· MV# anvendes for lokale målesteder, hvor der udtages vandprøver, som repræsenterer opblandet vandløbsvand:
· MR# anvendes for lokale målesteder, hvor vandprøver udtages i drænrør, kloakudløb mv.
· MT# anvendes for lokale målesteder, hvor vandprøver, der repræsenterer vand der løber til vandløbet fra andre vandløb, søer mv., udtages.
· MS# anvendes for lokale målesteder hvor der udtages sedimentprøver.

Rådgiver skal anvende laboratoriernes stregkoder på prøveemballagen. Hvert laboratorie har deres egne stregkoder som bestilles og anvendes. Stregkoderne bestilles i ruller med det antal replikalter Rådgiver skal bruge. Stregkoden kan scannes med f.eks. telefon, tablet eller indtastes. Alle de analysepakker, som Regionen har kontrakt på kan vælges i VanDa.

Resultatet af prøverne afleveres af laboratoriet via Danmarks Miljøportals Stanlabsystem i VanDa og Miljødata (https://miljoedata.miljoeportal.dk/). Rådgiver modtager ikke mails med resultater og analyserapporter. Regionerne har fået udviklet et sagsoverblik i VanDa hvor status for prøverne kan følges. Rådgiver skal udtrække data fra Miljødata. Regionerne har udarbejdet et excelark til hjælp med at strukturere dataudtræk fra Miljødata til tabeller i rapporterne. Læs vejledning i udtræk af data fra VanDa her: https://miljoe.atlassian.net/wiki/spaces/DFVPUB/pages/2035187713/Vanda+-+Udtr+k+af+data

Læs mere om VanDa og adgang hertil i afsnit 2.12.5.
[bookmark: _Toc126844280][bookmark: _Ref535562892][bookmark: _Toc150857134] Rapportering
Den indledende undersøgelse afsluttes med afrapportering. Afrapporteringen består af en ”Teknisk rapport” (dok.nr. 04-53-37), en ”Grundejerrapport” (dok. nr. 04-53-36) samt en GeoGIS kontrolrapport.

Rapportudkastene afleveres som udgangspunkt løbende til kommentering og godkendelse hos den sagsansvarlige i Regionen. For tidsfrister for aflevering af rapportudkast henvises til afsnit 2.9. Rådgiver sender udkast til ”Grundejerrapport”, ”Teknisk rapport” og GeoGIS kontrolrapport for en lokalitet samtidigt. 

Hvis der er analyseret for pesticider fremsendes ”Arbejdsværktøj for pesticider” sammen med rapportudkast. Arbejdsværktøjet er et excel-værktøj, der giver overblik over indhold af pesticider og metabolitter i en eller flere vandprøver. Inputdata er udtræk fra GeoGIS. Værktøjet kan håndtere regionens tidligere og nuværende pesticidanalysepakker. Vejledning i brugen af arbejdsværktøjet kan findes her: https://miljoe.atlassian.net/wiki/spaces/DFVPUB/pages/2208071693/Arbejdsv+rkt+j+til+Pesticidanalyser+excel+og+udtr+k+fra+GeoGIS+til+v+rkt+jet

Alle oplysninger i rapporterne skal kunne dokumenteres i det indsamlede materiale. 

Alle relevante dokumenter, som afleveres til Regionen, skal navngives således:

”Lokalitetsnummer”, ”Regionens journalnummer”, ”Lokalitetsadresse”, ”By”, ”Indhold”

Eks.: 883-00258, 2017-000001, Niels Bohs Vej 30, Aalborg, Endelig Teknisk rapport

Rådgiver sender rapporterne (endelige versioner), besigtigelsesskema, interviewskema(er) og scannet materiale som pdf til Regionen på mailadressen region@rn.dk og cc. til Regionens sagsbehandler efter godkendelse. Arbejdsværkstøj for pesticider sendes som Excel på mail til region@rn.dk og cc. til Regionens sagsbehandler efter godkendelse. 



I e-mailens emnefelt angives følgende:
  
”Lokalitetsadresse”, Endelig Teknisk rapport, ”Lokalitetsnummer”, ”Regionens journalnummer”

Eks.: Niels Bohs Vej 30, Baggrundsmateriale 1, 883-00258, 2017-000001
[bookmark: _Teknisk_rapport][bookmark: _Ref535837077][bookmark: _Toc150857135]Teknisk rapport
Rådgiver skal udarbejde ”Teknisk rapport” (dok.nr: 04-53-37) for hver lokalitet, hvor der er udført en forureningsundersøgelse. Når der i afsnit 2.8.1 inkl. underafsnit, henvises til rapportskabelonen menes der ”Teknisk rapport”.
[bookmark: _Toc411583452]Historisk gennemgang af ejendommen
Vedrørende udarbejdelsen af historisk gennemgang af ejendommen henvises til afsnit 2.3 i ovenstående samt i rapportskabelonens afsnit 2.
[bookmark: _Toc411583453]Geologi, hydrologi, grundvandsforhold og overfladevand
Rådgiver skal redegøre for geologi, hydrologi, grundvandsforhold samt overfladevand jf. rapportskabelonens afsnit 3 – ”Geologi, hydrologi, grundvandsforhold og overfladevand”. 

Rådgiver skal desuden udarbejde et kort, som indsættes i rapportskabelonens afsnit 3. Kortet skal i området omkring lokaliteten angive:
Områder med særlige drikkevandsinteresser (OSD) 
Indvindingsoplande og -boringer til almene vandværker
Potentialelinjer i forhold til det primære grundvandsmagasin
Relevante miljøboringer (i forhold til geologi og placering af grundvandsspejl)
Målsat overfladevand samt relevante og nærliggende vandløb, vådområder, søer mv.

[bookmark: OLE_LINK5][bookmark: OLE_LINK6]Er der udført 3 eller flere filtersatte boringer i forbindelse med den indledende undersøgelse, skal grundvandsstrømningsretningen i det sekundære/primære grundvandsmagasin vurderes ud fra pejledata og nivellement af boringer. Ved et mindre antal filtersatte boringer kan strømningsretningen i det sekundære magasin vurderes ud fra terrænhældning og den hydrologiske forståelse af området.
 
Grundvandsstrømningsretningen i det primære grundvandsmagasin bestemmes ud fra potentialekort. 

Det skal af situationsplanen (bilag 7.2 og 7.3) og tabel 3.1 fremgå, hvordan grundvandsstrømningsretningen er vurderet for det sekundære magasin. For grundvandslokaliteter i indvindingsopland, skal der også på situationsplanerne i bilag 7.2 og 7.3 fremgå, i hvilken retning den nærmeste almene indvindingsboring ligger.

Afsnit 3.1-3.5 i den ”Tekniske rapport” kan efter aftale med Regionen udelades ved indledende undersøgelser på tjæregrunde.
[bookmark: _Toc411583454]Feltarbejde og prøvetagning 
[bookmark: _Hlk44071552]Rådgiver skal i rapporten redegøre for feltarbejdet og prøvetagningen jf. rapportskabelonens afsnit 4.  Hvis der er sket ændringer i forbindelse med udførelse af feltarbejdet i forhold til oplægget, skal dette beskrives og begrundes i rapportens afsnit 4.1 – ”Ændringer i forhold til oplæg”.
Resultater
Analyseresultaterne og følgedata (inkl. bemærkninger) skal fremgå af analyserapporten og vedlægges som bilag til rapporten. Chromatogrammer fra analyser af organiske parametre vedlægges som bilag til rapporten. 

I rapportskabelonens resultatafsnit (afsnit 5) angives analyselaboratoriets bemærkninger til udførte analyser.

Resultater af tidligere udførte indledende undersøgelser eller afværgeforanstaltninger skal indarbejdes i rapporten, både i tekstdelen, i tabellerne med resultater samt på situationsplanerne i bilag 7.2 og 7.3.
Foto- og kortbilag
I rapportskabelonens bilag 1.1 angives relevante høje og lave målebordsblade samt relevante historiske matrikelkort. I bilag 1.2 angives relevante historiske luft-/flyfotos herunder også skråfotos af ejendommen. I bilag 1.3 medtages fotos fra besigtigelsen og feltarbejdet. Fotos skal dække alle potentielle forureningskilder og belægningstyper samt poreluftmålepunkter og boringsafslutninger på lokaliteten.
Oplæg til indledende undersøgelse
Undersøgelsesoplægget, udført som beskrevet i afsnit 2.4 i ovenstående, skal beskrives i rapportskabelonens bilag 3 samt bilag 7.2.  
[bookmark: _Ref150866587]Boreprofiler og feltjournaler
Boreprofiler, boringskarakteristika for overfladeboringer, borejournaler, filtersætningsjournaler samt forseglings- og sløjfningsjournaler udføres jf. rapportskabelonens bilag 4. Filtersætningsjournalen kan udarbejdes som en del af borejournalen.

Boreprofiler
Afrapporteres som vist i rapportskabelonens bilag 4.1.

Overfladeboringer
Afrapporteres i tabelformat jf. rapportskabelonens bilag 4.2.

Borejournaler og filtersætningsjournaler
På borejournalerne og filtersætningsjournaler (bilag 4.3) skal følgende fremgå:

· Region Nordjylland som rekvirent 
· Lokalitetsnr., lokalitetsnavn, boringsnummer, DGU nr. og boringsformål
· Start- og slutdato
· Koordinatsystem (UTM32 euref89) og højdesystem (DVR90)
· Indmålingsmetode (DGPS)
· x, y og z-koordinat
· Referencepunkt (top af rør)
· Magasin (primært/sekundært)
· Boremetode
· Resultat af bundpejling
· Initialer på boreentreprenør og rådgiver
· Initialer på boreformand, tilsyn og geologisk prøvebeskriver 
· Beskrivelse af skift i borediameter
· Beskrivelse af opboret materiale, herunder dybder for prøveudtagning
· Registrering af laggrænser
· Registrering af om lagene er vandførende (tør, fugtig, våd)
· Resultat af pejling af grundvandsspejl – både ved afslutning af borearbejde og ved udtagning af grundvandsprøver
· Særlige iagttagelser under borearbejdet vedr. forureningsforhold
· PID-målinger
· Evt. dybde af forboring
· Evt. tilsætning af vand under borearbejdet (mængde og type)
· Terrænafslutning

Ved filtersætning medtages desuden:
· Filterrørtype (PVC/PEH)
· Dimension af filter- og blindrør 
· Slidsestørrelse
· Filterlængde
· Gruskastningens placering og tekstur
· Placering af filterinterval (meter under referencepunkt)
· Pejling af grundvandsspejl (meter under referencepunkt) både ved afslutning af borearbejde og ved udtagning af grundvandsprøve (angives med to decimaler)
· Dato for pejling

Forseglings- og sløjfningsjournal
På forseglings- og sløjfningsjournaler (bilag 4.4) skal følgende fremgå:
· Region Nordjylland skal fremgå som rekvirent 
· Lokalitetsnr., lokalitetsnavn, boringsnummer, DGU nr. og boringsformål
· Initialer på boreentreprenør og rådgiver
· Initialer på boreformand
· Start- og slutdato
· Foretages der forsegling eller sløjfning
· Magasin (primært/sekundært)
· Bundpejling
· Borehulsdimension
· Filterdimension
· Boringsdybde
· Længde af forsegling/sløjfning
· Teoretisk og faktisk forbrug pellets/groutblanding samt forskellen mellem teoretisk og faktisk forbrug
· Type materiale øverste meter
· Terrænafslutning
· Ved tilsyn udført i forbindelse med sløjfning, så underskriver Rådgiver sløjfningsjournal

Ved brug af pellets dokumenteres også:
· Pelletstype
· Tidspunkt for tilsætning af de enkelte sække
· Volumen pr. sæk
· Antal sække forbrugt
· Løbende pejlinger af top pellets

Ved brug af grout dokumenteres også:
· Type af groutblanding
· Støbeinterval
· Densitet
· Viskositet
· Tidspunkt for tilsætning af de enkelte blandinger
· Antal blandinger forbrugt
· Løbende pejlinger af top grout
· Evt. prøvestøbningstype

Prøvetagningsskemaer
Er der udtaget vand- og poreluftsprøver, skal prøvetagningsskemaer med pumpevolumener, flow og pumpetider vedlægges renskrevet i rapportens bilag 5.
Analyserapporter og chromatogrammer
I rapportskabelonens bilag 6 vedlægges analyserapporter og chromatogrammer. 

Hvis der udtages prøver i målsat overfladevand, fremsender laboratoriet ikke analyserapporter og chromatogrammer til Rådgiver. Alle resultater afleveres udelukkende i VanDa og i Miljødata (https://miljoedata.miljoeportal.dk.).

Rådgiver skal lave udtræk af alle nye undersøgelsesresultater fra Miljødata for den pågældende målestation – se afsnit 2.7.2.1, hvor der også er en vejledning i udtræk af data fra Miljødata.dk  
Situationsplaner
Uddybende retningslinjer for udarbejdelse af situationsplaner, signaturforklaring er beskrevet i afsnit 2.4.1 i ovenstående samt i rapportskabelonens bilag 7.  
[bookmark: _Toc150857136]Grundejerrapport
Rådgiver skal udarbejde en ”Grundejerrapport” (dok. nr. 04-53-36), der af Regionen skal sendes til grundejer. Rapporten skal være skrevet i et læsevenligt sprog.

Ved lokaliteter med flere grundejere kan der opstå behov for, at der udarbejdes forskellige versioner af Grundejerrapporten. Rådgiver aftaler med Regionen, på hvilke lokaliteter, der er behov for flere Grundejerrapporter. 

For opbygningen af ”Grundejerrapport” henvises til rapportparadigmet dok.nr: 04-53-36.
[bookmark: _Ref535571917][bookmark: _Ref535571931][bookmark: _Toc150857137]Aflevering af GeoGIS
Når alle data på en lokalitet/GeoGIS projekt er indlæst og kvalitetssikret af Rådgiver, udskriver Rådgiver kontrolrapport, kort og snit, som afleveres til Region Nordjylland til godkendelse. Kontrolrapporten skal afleveres fejlfri. Der kan dog være godkendte fejl, og disse skal beskrives ved afleveringen til Regionen for at kunne godkendes.

Vejledning i udarbejdelse af dokumentation for endelig aflevering af GeoGIS findes her:
https://miljoe.atlassian.net/wiki/spaces/DFVPUB/pages/69009409/R+dgiver+dokumentation+af+endelig+data+aflevering+-+Kontrolrapport+m.v. 

Kontrolrapporten, snit og kort afleveres sammen med udkast til hhv. ”Grundejerrapport” og den ”Tekniske rapport”, dok. nr. 04-53-36 og 04-53-37. 
[bookmark: _Toc150857138]Sagsstyrings- og økonomiskema
Rådgiver skal som minimum udfylde og fremsende et opdateret ”Sagsstyrings- og økonomiskema” til Regionen, hver gang der fremsendes en faktura. Desuden skal Rådgiver fremsendes opdateret ”Sagsstyrings- og økonomiskema”:
når alle oplæg er godkendt. 
når feltarbejdet er udført og
ved endelig aflevering af undersøgelsespakken

Regionen kan til enhver tid forlange et opdateret ”Sagsstyrings- og økonomiskema”.

Rådgiver skal sende det opdaterede sagsstyrings- og økonomiskema til godkendelse hos Regionens sagsbehandler for den pågældende pakke med kopi til koordinator af Regionens indledende undersøgelser. Skemaet skal indeholde oplysninger om den samlede økonomi på pakken, økonomi og status pr. lokalitet samt tidsplan.

Rådgiver skal sende endeligt godkendt ”Sagsstyrings- og økonomiskema” til Regionens sagsbehandler med kopi til koordinator.
[bookmark: _Ref531261639][bookmark: _Toc150857139][bookmark: _Ref150883947][bookmark: _Ref150883985] Afleveringsfrister
For så vidt angår undersøgelsespakker i aftaleperioden gælder følgende retningslinjer for aflevering: 
Tidsmæssige krav til opgaven er 26 uger fra en undersøgelsespakke er tildelt til endelig aflevering. En undersøgelsespakke består typisk af 8 – 25 lokaliteter. Ved tildeling af 2 undersøgelsespakker á eksempelvis 20 lokaliteter, skal opgaven løses som to sideløbende pakker indenfor tidsfristen på 26 uger. Mindre variationer i pakkestørrelser giver ikke anledning til ændring i tidsfrister. 

Rådgiver skal efter opgavens opstart straks påbegynde arbejdet hermed. Arbejdet skal have et naturligt kontinuerligt flow under hele forløbet. Halvdelen af undersøgelsespakkens historiske redegørelser og oplæg skal være afleveret i udkast til Regionen senest 8 uger efter opgavens start. 

Senest 10 uger efter opgavens opstart skal Regionen have modtaget de sidste udkast til historiske redegørelser og oplæg til undersøgelser fra Rådgiver.

Regionen skal senest 2 uger efter modtagelsen af de historiske redegørelser og undersøgelsesoplæg meddele Rådgiver sin godkendelse eller påpege ændringer, fejl og mangler.

Rådgiver skal senest 1 uge efter det tidspunkt, hvor Rådgiver modtager kommentarer til fremsendte oplæg, genfremsende historik og oplæg for den eller de berørte lokalitet(er) i tilrettet stand. 

Hurtigst muligt efter og senest 2 uger efter modtagelse af Regionens endelige godkendelse af alle fremsendte historiske redegørelser og undersøgelsesoplæg, fremsender Rådgiver et opdateret ”Sagsstyrings- og økonomiskema”, hvoraf udkast til budget for undersøgelsespakken fremgår, baseret på priserne i Tilbudsliste.

Rådgiver kan påbegynde feltarbejde med efterfølgende afrapportering efter at undersøgelsesoplægget er godkendt af Regionen. 

Regionen skal senest 6 uger før endelig afleveringsfrist have modtaget udkast til rapporter på halvdelen af undersøgelsespakkens lokaliteter fra Rådgiver.

Regionen skal senest 4 uger før endelig afleveringsfrist have modtaget de sidste udkast til rapporter fra Rådgiver.

Regionen skal senest 2 uger efter modtagelsen af udkast til rapporter meddele Rådgiver sin godkendelse eller påpege fejl og mangler.

Hvis Regionen påpeger fejl og mangler i det materiale, Rådgiver har fremsendt, skal Rådgiver senest 2 uge efter det tidspunkt, hvor Rådgiver modtager meddelelse herom, genfremsende rapport for den eller de berørte lokalitet(er) i tilrettet stand uden fejl og mangler.

Regionen tager stilling til sløjfning af boringer, når den samlede undersøgelsespakke er afrapporteret og godkendt. Rådgiver skal senest 2 uger efter deadline for aflevering af undersøgelsespakken give Regionen en tilbagemelding om, hvornår boringerne sløjfes.

Boreentreprenøren skal sløjfe alle boringerne på undersøgelsespakken senest 6 uger efter deadline for aflevering af undersøgelsespakke.

Rådgiver skal senest 1 uger efter deadline for sløjfning af alle boringer overføre data til Jupiter.

For undersøgelsespakker der forløber over sommerferieperioden (5-6 uger) eller jul (1uge) vil den samlede tidsplan kunne forlænges med tilsvarende antal uger.

De tidsmæssige krav til opgaven inkl. afleveringsfrister er illustreret i nedenstående Figur 2.3.

[image: Et billede, der indeholder tekst, diagram, skærmbillede, linje/række

Automatisk genereret beskrivelse]

[bookmark: _Ref535576348]Figur 2.3 Tidslinje for arbejde med indledende undersøgelser i Region Nordjylland

Rådgiver skal kontakte Regionen, når der sker ændringer i tidsplanen. Der gives ikke tidsfristforlængelser for hele undersøgelsespakken, men kun på enkelte lokaliteter, hvor der udføres supplerende arbejde.
[bookmark: _Toc150857140] Fakturering
Hver undersøgelsespakke holdes samlet i relation til fakturering. Rådgiveren fakturerer à conto månedsvis bagud for udført arbejde og afholdte udlæg i den forgangne måned. Ved hver faktura medsendes et opdateret Sagsstyrings- og økonomiskema.

Uforudsete eksterne arbejder/udgifter afholdes af Rådgiver som udlæg og viderefaktureres til Regionen. Regionen skal godkende arbejdets/udgifternes omfang, før det igangsættes. Kopi af regninger til udlæg vedlægges som bilag til Regionens fakturering. 

For nærmere vilkår for betalingsbetingelser og fakturering henvises til rammeaftalens afsnit 7 – Vederlag. 

10 % af en pakkes budgetterede omkostninger tilbageholdes til fakturering ved slut-faktureringen.

En pakke anses for endelig afleveret og slut-fakturerbar, når:
Regionen har modtaget alle rapporter i endelig godkendt udgave 
Filtersatte boringer er sløjfet
GeoGIS er opdateret og godkendt.
Alt relevant materiale er fremsendt elektronisk til Regionen

Senest ved slut-fakturering af undersøgelsespakken udfærdiger og sender Rådgiver Sagsstyrings- og økonomiskema for den samlede pakke til Regionen. Slutbetaling for pakken forfalder tidligst til betaling ved Regionens modtagelse af endelig Sagsstyrings- og økonomiskema. 

Regionen overtager opgavernes videre forløb fra det tidspunkt, hvor en opgave er afleveret ved endelig elektronisk fremsendelse, jf. ovenfor.
[bookmark: _Toc248625377][bookmark: _Toc411583469][bookmark: _Toc150857141]Bemanding hos Rådgiver

Den i tilbuddet vedlagte bemandingsplan vil indgå som en del af SAB, og den vil således indgå som en del af aftalen, jf. også Rammeaftalens punkt 4. Herudover gælder, at Rådgiver udpeger én kontaktperson pr. pakke, som Regionen retter sine henvendelser til. På tilsvarende måde udpeger Regionen én eller flere sagsansvarlige kontaktpersoner pr. pakke.

Bemandingsplanen beskriver overordnet set den af Rådgiver planlagte projektopbygning i forbindelse med udførelsen af projektet. De overordnede arbejdsområder for de enkelte medarbejdere fremgår ligeledes. Alle medarbejdere skal have relevant uddannelsesmæssig baggrund.

For udskiftning eller tilføjelse af medarbejdere på bemandingsplanen henvises til rammeaftalens pkt. 4.7 – 4.15.
[bookmark: _Ref125719928][bookmark: _Toc150857142]Regionens databaser og IT-løsninger

Rådgivers arbejde under denne rammeaftale kræver kendskab og adgang til en række IT-løsninger og databaser, som Region Nordjylland benytter. 

De IT-løsninger og databaser, som er påkrævet ved de indledende undersøgelser, er følgende: 
· JAR
· GeoGIS (herunder Jupiter) 
· BiD - Billeddatabasen
· ARA
· VanDa
· GrundRisk

Adgange til Regionens databaser og IT-løsninger udleveres typisk enten med læserettigheder eller med læse- og skriverettigheder. Roller og rettigheder tildeles afhængig af Rådgivers arbejdsopgaver og behov i forhold til udførelse af opgaver for Region Nordjylland. 

Rådgiver skal ved undersøgelsespakkens opstart sende en samlet anmodning om oprettelser i databaser til de relevante medarbejdere på bemandingsplanen. Brugeroprettelser rekvireres ved henvendelse til Regionens sagsbehandler. Rådgiver skal oplyse navn, e-mail og telefonnr. på de personer, der skal oprettes samt, hvilke databaser og IT-løsninger hver medarbejder skal have adgang til. Rådgiver skal, desuden for hver enkelt medarbejder, oplyse om behov for læse- eller både læse- og skrive-rettigheder. Regionen opretter herefter brugerne og opretter eller tilføjer de nødvendige roller i Danmarks Miljøportal’s brugerstyring.
[bookmark: _Toc150857143]JAR - Brugeradgang
JAR er et browserbaseret GIS- og databasesystem, som er udviklet med henblik på at understøtte regionale og kommunale myndigheders håndtering og administration af forurenede lokaliteter. JAR indeholder oplysninger om kortlægningen – herunder det kortlagte areal, den fremtidige indsats på lokaliteter og historiske oplysninger om brancher på ejendommen mm.

JAR kan tilgås via:
https://jar.rn.dk/Jar.Web/SPA/login?returnUrl=%2Flocation

Brugertyper:
Hvert rådgivende firma får tildelt en fælles brugeradgang med læserettigheder. Det er Regionen, der administrer brugeradgangene. 
[bookmark: _Ref125983452][bookmark: _Toc150857144]GeoGIS2020 - Brugeradgang
GeoGIS2020 består af en brugerflade og en database, som er udviklet til geologiske og geotekniske data og analyseresultater. GeoGIS2020 anvendes af Region Nordjylland til opsamling af borings- og analysedata ved regionens undersøgelser og afværge. GeoGIS indeholder data om boringer, prøvepunkter og kemiske analyser for jord, vand og luft (poreluft og indeklima).

GeoGIS er udviklet af Rambøll og kræver licens. GeoGIS kan downloades her:
http://geogis2020.ramboll.dk/da-dk/Download. 

Adgang til Regionens GeoGIS-database sker via en webservice. Adgangen til Regionen Nordjyllands database styres af Regionen via personlige adgange og personlige rettigheder (roller). Der kan differentieres i læseadgang og læse-/og skriveadgang. 

Rådgiver skal kontakte Regionen og oplyse navn, e-mail og telefonnr. på de medarbejdere der skal oprettes med adgang til GeoGIS samt beskrive, hvilke arbejdsopgaver medarbejderen skal varetage. Regionen opretter herefter bruger til Regionens GeoGIS og opretter eller tilføjer de nødvendige roller i Danmarks Miljøportals brugerstyring.

Brugertyper:
Projektledere, samt alle der udfører feltarbejde og indtaster data i GeoGIS, skal have enten skrive- eller læseadgang.

Medarbejdere, der skal overføre data til GEUS’ Jupiter, skal have adgang til Jupiter via Jupiter Webservices i GeoGIS. Adgangen til Jupiter kræver DMP-brugeradgang med tilhørende Jupiter-roller.

Den nationale boringsdatabase Jupiter - brugeradgang
Jupiter er GEUS' landsdækkende database for grundvands-, drikkevands-, råstof-, miljø- og geotekniske data. Databasen er den fællesoffentlige boringsdatabase. Regionen tildeler roller via Danmarks Miljøportal, således at data i GeoGIS kan overføres via Websevices i GeoGIS til Jupiter. 
[bookmark: _Ref126929537][bookmark: _Ref126929557][bookmark: _Toc150857145]BiD – billeddatabasen - Brugeradgang
BiD er Regionens database til billeder taget i forbindelse med besigtigelser mv.

BiD er både en database, der indeholder billeder, og et system til at tage og uploade billeder til databasen. BiD kan tilgås via browser på link: https://bid.rn.dk 

Alle på Rådgivers bemandingsplan, der udfører besigtigelse eller feltarbejde og i den forbindelse tager fotos, skal oprettes i BiD. Ligeledes skal de relevante medarbejdere, der udarbejder fotobilag, være oprettet med bruger.
[bookmark: _Ref125983219][bookmark: _Ref126930814][bookmark: _Toc150857146]ARA – Analyse Rekvisition Applikation - Brugeradgang
ARA er Regionernes feltapplikation til oprettelse af prøvesteder og bestilling af analyser. ARA er webbaseret og kan også benyttes på mobiltelefoner og tablets. ARA kan via API’er oprette boringer, prøvesteder og prøver i GeoGIS. Herudover benytter ARA Danmarks Miljøportals Stanlab system, så der kan oprettes prøver og bestilles analyser via Stanlab hos laboratorierne. Laboratorierne afleverer ligeledes via Stanlab data direkte i GeoGIS. ARA erstatter de eksisterende analyserekvisitioner i papir/excelformat og standatfilerne.

ARA benytter Danmarks Miljøportals StanLab system og indeholder basale funktioner, så det er muligt herunder at:
· se eksisterende prøvesteder på en lokalitet,
· oprette prøvested/boring/indtag i GeoGIS,
· oprette prøver i GeoGIS og
· bestille analyser ved laboratoriet på prøver registreret i GeoGIS.

ARA erstatter fuldt de excel-rekvisitioner, som hidtil har været anvendt til rekvisitioner af analyser. ARA kan ikke anvendes til prøver, der skal i Vanda.

Det er Regionernes målsætning, at Rådgiverne/øvrige interessenter benytter de open source-værktøjer, der er udviklet med ARA. Værktøjerne kan f.eks. implementeres i en feltapp.  

ARA findes her: https://ara-regioner.dk 

Det kræver brugeroprettelse at benytte ARA. Rådgiver skal derfor kontakte Regionen for tildeling af adgang til ARA. Alle medarbejdere der skal bestille analyseprøver, skal oprettes – minimum projektledere og feltmedarbejdere.

ARA forventes i drift i løbet af 2023. Den tværregionale GeoGIS-gruppe laver et introforløb, og der kan gives adgang til ARA test. Læs mere om adgang til ARA i afsnit 2.11.4. Hvis ARA mod forventning ikke er i drift ved kontraktstart, skal Rådgiver anvende Regionernes rekvisitioner på laboratoriernes hjemmesider.
[bookmark: _Ref126755182][bookmark: _Toc150857147]VanDa - Brugeradgang
VanDa er et internet-browserbaseret system, der kræver brugeroprettelse eller evt. tilføjelse af rettigheder, hvis man allerede er oprettet i Danmark Miljøportals brugerstyring. For adgang kontaktes Regionens sagsbehandler. 

VanDa kan tilgås her: https://vanda.miljoeportal.dk/

Brugertyper:
VanDa skal kun anvendes i forbindelse med undersøgelser på få lokaliteter, hvor der udtages prøver af vand og sediment i målsat overfladevand. 

Alle medarbejdere der skal oprette prøvetagningssteder og bestille analyseprøver skal oprettes – minimum projektledere og feltmedarbejdere.

[bookmark: _Toc150857148]GrundRisk – Brugeradgang
GrundRisk er et støtteværktøj til risikovurdering af forurenede grundes påvirkning af grundvandet.

GrundRisk kan tilgås her: https://grundrisk.miljoeportal.dk/ 

GrundRisk kræver brugeroprettelse eller evt. tilføjelse af rettigheder, hvis man allerede er oprettet i Danmark Miljøportals brugerstyring. For at få adgang kontaktes Tommy Knudsen på mail: tommy.knudsen@rn.dk, som søger for at vedkommen får en personlig regionsadgang til GrundRisk.  

Regionen ser gerne at adgangen til GrundRisk begrænses til 2 personer pr. rådgiver.

